Tiffany Production dobitnik nagrade "Đorđe Vajfert" - Ozonpress :: internet portal\nTag: nagrada, Tiffany\n– Dosadašnji sistem obrazovanja podrazumevao je da mladi dobijaju samo formalno znanje i tako delimično pripremljeni počinju da rade u kompanijama, gde su realni uslovi nešto potpuno novo za njih. Modelom dualnog obrazovanja pored formalnog oni dobijaju i funkcionalna znanja koje će iskoristi u realnim uslovima i procesu proizvodnje. Mladi se uče da budu preduzimljivi, da razvijaju racionalno I kritičko mišljenje, aktivno učestvuju u procesima i daju svoj doprinos – ističu u kompaniji TIFFANY.\nProblem koji se javlja jeste nedostatak kadrova, a kao rešenje se, naravno,prepoznalo dualno obrazovanje, kako na srednjoškolskom nivou, tako i na visokim strukovnim i akademskim studijama.\n– U Mašinsko saobraćajnoj školi opremili smo kabinete i ustupili svoje inženjere kao predavače stručnih predmeta, dok smo istovremeno u firmama obezbedili neophodna sredstva za rad i mentore za učenike na praksi – kažu u firmi „Tiffany Production“.\nLogičan sled svih do sada preduzetih aktivnosti je uvodjenje dualnog sistema na visokim strukovnim i akademskim studijama u oblasti modne industrije.Ove godine se startuje sa upisom prve generacije studenata na studijski program odevno inženjerstvo i dizajn na Fakultetu tehničkih nauka u Čačku.\n– Tokom 40 godina našeg postojanja naši interesi su direktno isprepletani sa interesima ljudi sa kojima poslujemo i osećamo želju da uzvratimo zajednici iz koje smo potekli. Kompanija TIFFANY je dualnom obrazovanju prepoznala mogućnost školovanja mladih i obezbeđivanja kvalitetnih kadrova za naše kompanije, što će svakako u budućnosti doprineti jačanju konkurentnosti i unapređenju kvaliteta proizvoda i usluga. Ponosni smo što smo u jakoj konkurenciji uspeli da se istaknemo svojim primerom i prostanemo nosilac ovako važnog priznanja. Ono je samo vetar u ledja da i u budućnosti radimo još intenzivnije i predanije kako bismo opravdali epitet jednog od lidera u oblasti modne industrije – kažu u kompaniji.\nZa samo nedelju dana meso pokupelo za 20 odsto


BARAJEVO :: ZAVRŠENA JAVNA RASPRAVA POVODOM LOKALNOG PLANA UPRAVLjANjA OTPADOM\nZAVRŠENA JAVNA RASPRAVA POVODOM LOKALNOG PLANA UPRAVLjANjA OTPADOM\nZavršetak Javne rasprave, povodom usvajanja Lokalnog plana upravljanja otpadom GO Barajevo, održan je 31. oktobra 2011. godine, u prostorijama GO Barajevo.\nProjekat finansira Evropska unija, a sprovodi konzorcijum, na čelu sa GIZ IS.\nNakon uvodne reči predsednice opštine, g-đe Branke Savić, prisutnima se obratila Nataša Otašević, koordinator izrade plana, izloživši nacrt Lokalnog plana upravljanja otpadom.\nU okviru prezentacije Lokalnog plana upravljanja otpadom prikazano je trenutno stanje u oblasti upravljanja otpadom, količine, vrste otpada, način sakupljanja, tretiranja i odlaganja otpada. Takođe su definisani pravci i prioriteti, kao i dinamika i način rešavanja problema u skladu sa nacionalnim i EU zakonodavstvom iz oblasti upravljanja otpadom, kao i potrebna finansijska ulaganja za implementaciju plana.\nPrezentaciji nacrta Plana su prisustvovali: ekspert iz oblasti sektorskog planiranja, angažovan od strane MSP IPA 2007, g-đa Zorica Bilić, direktor i ostali zaposleni u JKP ''10. Oktobar'', direktori osnovnih škola sa teritorije opštine Barajevo, predstavnici nevladinog sektora, predsednici saveta mesnih zajednica sa teritorije opštine Barajevo, načelnik Opštinske uprave i ostali zaposleni, članovi Koordinacionog tima i Radne grupe za izradu sektorskog plana.\nLokalni plan upravljanja otpadom predstavlja dokument kojim se organizuje proces upravljanja otpadom na nivou opštine. Zakonom o upravljanju otpadom ("Sl. glasnik RS" br. 36/09 i 88/10), definisana je obaveza izrade lokalnih i regionalnih planova upravljanja otpadom koji trebaju biti međusobno usaglašeni i usaglašeni sa Strategijom upravljanja otpadom.\nLokalni plan je u saglasnosti sa Regionalnim planom upravljanja otpadom za 11 opština Kolubarskog regiona.\nZajednički sporazum o osnivanju, izgradnji i vođenju regionalne sanitarne deponije, potpisale su sledeće opštine: Valjevo, Ub, Lajkovac, Ljig, Mionica, Osečina, Vladimirci, Koceljeva, Barajevo, Lazarevac i Obrenovac. Ovaj sporazum predstavlja pravni dokument i dovoljnu osnovu za osnivanje regionalnog preduzeća koje treba da upravlja regionalnim centrom za upravljanje otpadom. Sporazum definiše obaveze svake opštine u pogledu organizacije i upravljanja deponijom. Svaka od opština je ovlašćena da potpiše zajednički sporazum zvaničnom odlukom Skupštine opštine.\nU regionu postoji čitav niz faktora koji idu u prilog samom regionu, kao što su jasna potreba za regionalnom deponijom, odnosno regionalnim centrom za upravljanje otpadom. Takođe, održavaju se redovne konsultacije između opština, a usvojen je i okvir programske politike koji je dat u formi Regionalnog plana upravljanja otpadom i koji je u skladu sa Strategijom upravljanja otpadom Republike Srbije. Takođe, veoma je važno imati u vidu pristup sredstvima IPA fonda.\nUsvajanje nacrta Lokalnog plana upravljanja otpadom GO Barajevo 2011-2020., biće održano na narednoj sednici SO Barajevo, 4. novembra 2011. godine.


Fleksibilna ambalaža Srbija Leskovac\nTrenutno pretražujete Srbija » Leskovac » AMBALAŽA, POTROŠNI I REPROMATERIJAL » Fleksibilna ambalaža\nFleksibilna ambalaža je vrsta ambalaže koja se proizvodi od različitih materijala kao što su: plastika, celofan, papir. Najviše se koristi za pakovanje prehrambenih proizvoda, ali i za obmotavanje i zaštitno pakovanje paleta i različitih proizvoda kao što su: nameštaj, mašine, oprema, itd. Ako vas zanima fleksibilna ambalaža i njena prodaja, pronađite sve proizvođače, distributere i veleprodaje.\nFleksibilna ambalaža je široko rasprostranjena i najčešće se koristi zbog svoje fleksibilnosti oblika i prijanjajućih svojstava. Najviše se koristi kao komercijalna ambalaža u prehrambenoj industriji za pakovanje mleka i mlečnih proizvoda, sokova, vina, paradajz sosova, konditorskih proizvoda, itd.\nFleksibilna ambalaža se ponekad koristi i kao transportna ambalaža, jer služi kao zaštitno pakovanje, za obmotavanje paleta, mašina, opreme i alata, nameštaja i drugih lomljivih proizvoda, koje nije moguće pakovati u kartonske kutije.\nFleksibila ambalaža obuhvata niz proizvoda za pakovaje, kao što su: folije i kese za komercijalna i zbirna pakovanja, termoskupljajuće folije, streč folija za pakovanje hrane i obmotavanje, folije za pakovanje na flow-pack mašinama, PE i PP folija, barijerne folije za vakumiranje hrane termoformiranjem, barijerne kese za vakumiranje hrane, termoskupljajuće barijerne folije, kese za vakumiranje, folije sa mehurićima, streč folija za ručno i mašinsko obmotavanje paleta, mreže za pakovanje voća i povrća, celofan, prijanjajuće folije, aluminijumske folije (alu folije), poliamidni omotači, barijerne vrećice, laminirane folije sa štampom, vrećice od laminiranih filmova sa varom, itd.


Iza svakog uspešnog poslovanja Er Srbije stoji - država - Raskrikavanje\n06.08.2019. Marija Vučić Foto: Flickr/ Eric Salard\nSaopštenje Er Srbije našlo se u medijima poput Blica, Srpskog telegrafa, Alo-a, a fokus je na pozitivnim rezultatima.\n„Er Srbija je u 2018. godini, uz mere koje su podrazumevale unapređenje poslovanja, pripremu za širenje mreže koje je realizovano u junu 2019. godine, kao i optimizaciju procesa, prijavila u petoj godini poslovanja neto dobitak od 12,2 miliona evra“, piše Blic.\nI zaista, u finansijskim izveštajima za 2018. godinu može se videti da Er Srbija beleži neto dobit, odnosno čistu zaradu, u ovom iznosu. Iako, međutim, to upućuje na zaključak da su se avio-prevozniku možda povećali prihodi, da ima više putnika i više letova pa otud i veću zaradu, to nije slučaj.\nNaime, Er Srbija bi poslovala sa gubicima da i ove godine, kao i prethodne, država nije „uletela“ sa skoro 21 milion evra pomoći. Inače, Republika Srbija od 2013. godine, kada je potpisan ugovor sa Etihadom, subvencioniše ovu kompaniju i vraća stare dugove. Iako je bila u obavezi da to radi do 2016. godine, sa time je nastavljeno.\nNišta bez državne kase\nKako piše Insajder, okvirnim ugovorom o transakciji koji je sa Etihadom potpisan 2013. godine, država je bila u obavezi da osim starih dugova JAT-a, ulaže bespovratno u Er Srbiju tri godine. Međutim, umesto da se subvencionisanje ove kompanije okonča 2016. godine, ono se nastavilo sve do danas, a ministar finansija Siniša Mali je za Insajder aprila ove godine rekao da se radi o „vraćanju starih dugova JAT-a“ i da „ne postoje subvencije koje idu u Er Srbiju već dve godine“.\nUrednik NIN-a Milan Ćulibrk navodi da Er Srbija ne bi poslovala sa profitom ukoliko bi država „zavrnula slavine“.\n„Verovatno bi bilo malo firmi u gubicima kada bi im država uplaćivala po 20 miliona evra. Prema tome, kada vam neko pokloni novac, lako je biti u plusu. Nažalost, verujem da, da je potrebno više, država bi uplatila i više samo da bi na kraju godine Er Srbija iskazala profit, da se pokaže da je to uspešan projekat kao što nas ubeđuju“, kaže Ćulibrk za Raskrikavanje.\nI dok iz saopštenja Er Srbije i medijskih napisa izgleda kao da brojke rastu u pogledu onoga što je njihova osnovna delatnost - prevoz putnika - to nije tako. Naime, prošle godine je u odnosu na 2017. godinu broj putnika smanjen za 5 odsto (sa 2,6 na 2,4 miliona), smanjen je i broj povratnih letova (sa 15,5 na 15 hiljada), a ukinute su i tri destinacije.\nIpak, kako navode, prihodi rastu.\n„Air Serbia je i pored iskazanog smanjenja ukupnog broja putnika za 5 odsto ostvarila stabilan prihod od prodaje proizvoda i usluga kao rezultat porasta ukupne prosečne tarife za 2 odsto i porasta prihoda u čarter saobraćaju“, navodi Er Srbija u izveštaju o poslovanju.\nTo što je smanjen broj putnika a povećan prihod samo znači da su cene proizvoda i usluga poskupele, kaže Ćulibrk.\n„Još veća katastrofa je u tome što je broj putnika sa beogradskog aerodroma povećan, što znači da su se druge avio-kompanije imale rast broja putnika, za razliku od Er Srbije kojoj je broj putnika pao. Što nije čudno s obzirom na kvalitet usluge koju nudi i cene karata koje naplaćuju“, navodi on.\nU prilog tome govori i činjenica da je za preko 400 odsto porastao i prihod dodatnih usluga - sa 73 dinara 2017. godine na 367 dinara 2018. godine po putniku. Er Srbija je to postigla uvođenjem novog tarifnog sistema početkom 2018. godine koji je, kako je objašnjeno, bio „način da putnici personalizuju i prilagode putovanje sopstvenim potrebama“.\n„Nova tarifna struktura omogućava putnicima da odaberu četiri različite tarife, počev od osnovne pod nazivom „Economy White“ koja uključuje samo ručni prtljag i da dalje prilagode svoje putovanje odabiranjem dodatnih usluga koje su im potrebne“, naveli su tada iz Er Srbije.\nU praksi, međutim, to znači da je kompanija počela da, poput niskotarifnih (low-cost) kompanija, mimo cene karte naplaćuje niz do tada standardnih usluga, kao što su dodatni prtljag, izbor sedišta, prijavljivanje na let (check-in) na aerodromu, a ukinuti su i besplatno piće i obroci na svim letovima osim do Njujorka.\nKada je bivši gradonačelnik Beograda Siniša Mali 2015. najavio da će Grad subvencionisati upis m...


AKTUELNOSTI - PRESS\nEMportal utorak, 10. mart 2009. izvor\nModel po kom će se sprovoditi multilateralna kompenzacija biće poznat za nedelju dana, najavio je danas Nebojša Ćirić, državni sekretar u Ministarstvu ekonomije i regionalnog razvoja.\nMultilateralna kompenzacija ili prebijanje dugova je rešavanje međusobnih potraživanja kompanija ili kompanija i države. Ona se može sprovoditi kada strane u isto vreme imaju položaj dužnika i poverioca. Umesto da plate dugove, one ih međusobno poravnavaju.\n„Multilateralna kompenzacija može da se odvija na više nivoa, između države i javnih preduzeća, države i privatnih preduzeća ili između privatnih preduzeća. Taj koncept treba da poboljša finansijsku sliku kompanija u Srbiji i da poveća njihovu likvidnost.“, kazao je Ćirić.\n„Izaći ćemo s konkretnim predlogom koji će s jedne strane sadržati način na koji treba da bude omogućena multilateralna kompenzacija, a s druge utvrditi šta od regulative treba promeniti“, objasnio je Ćirić na Prvoj konferenciji o javno-privatnom partnerstvu, u Beogradu.\nOn je dodao da su predstavnici Vlade na Biznis-forumu na Kopaoniku uvideli da se radi o institutu koji može da pomogne kompanijama u trenutnoj situaciji.\nDogađaji: Konferencija o javno-privatnom partnerstvu, Biznis-forum\nVečernje novosti ponedeljak, 2. mart 2009. izvor\nImaš dugovanja, daj robu\nPODATAK da je više od 800 milijardi dinara "zarobljeno" negde u međusobnim dugovanjima srpskih firmi, ponovo je na scenu vratio takozvano prebijanje dugova. Ova formula za rešavanje dužničkih odnosa bila je proterivana i čak potpuno uklonjena iz naših života kao jedna od tekovina lošeg poslovanja. Međutim, sve su šanse da se vrati kao magični recept za "lečenje krize".\n- Multilateralna kompenzacija nije zakonom predviđena, ali bi u uslovima visokog iznosa međusobnih potraživanja i dugovanja mogla biti rešenje za izmirivanje obaveza između firmi - kažu za "Novosti" u Ministarstvu finansija.\nInače, država je ta, koja uvek ima prednost pri naplati potraživanja. Drugi su velike kompanije koje posluju prema filozofiji da mali i srednji dobavljači moraju da shvate koliko je dobro što uopšte dobijaju velike ugovore. Nelikvidnost, tako, pada na ramena malih firmi i preduzetnika koji nemaju lak pristup kreditima, pa za njih kašnjenje u naplati nekada znači i kraj poslovanja.\nNajefikasniji način naplate trebalo bi da obezbedi sud, ali kako to u našim uslovima nije praksa, srpske firme i njihovi menadžeri snalaze\nse na razne načine. Zato ih, uglavnom, i raduju vesti o otvaranju mogućnosti povratka multilateralnih kompenzacija.\nKako podsećaju u Ministarstvu finansija, učesnici u multilateralnoj kompenzaciji mogu biti oni koji imaju račune platnog prometa kod banaka.\n- Učesnik je obavezan da do određenog datuma prijavi naplaćene novčane obaveze iz međusobnih poslovnih odnosa, neizmirene obaveze po osnovu javnih prihoda i nenaplaćena novčana potraživanja iz međusobnih poslovnih odnosa - podsećaju u Ministarstvu finansija.\nPod obavezama se podrazumevaju dugovi za koje nadležni nisu doneli rešenje o prinudnoj naplati. Za ukupan iznos prijavljenih obaveza po osnovu javnih prihoda formiraju se prijave na teret i u korist posebnog zajedničkog računa republičkih organa.\nZBOG zakonskih ograničenja u Srbiji je već duže prisutan stari, ali i efikasan način naplate dugova. Kompenzacija se, zapravo, svodi na razmenu "roba za robu". Tu se poslovni odnos odvija između dva učesnika, a vrednost robe procenjuje se u zavisnosti od "jačine" svakog od učesnika u ovoj vrsti prebijanja dugova.\nDnevnik četvrtak, 26. mart 2009. izvor\nPrebijanje dugova spas za 60.000 firmi?\nJedan u nizu predloga Vlade za rešavanje teških problema u domaćoj ekonomiji jeste i takozvana multilateralna kompenzacija, odnosno opšte prebijanje dugova između preduzeća i države. Po nezvaničnim procenama, preduzeća u zemlji međusobno potražuju oko 800 milijardi dinara, a kada se tome dodaju i dugovi države kompanijama – za koje se uopšte ne zna koliki su, ali se opravdano sumnja da je u Srbiji upravo država najveći dužnik – jasno je da se domaća ekonomija našla u začaranom lancu opšte nelikvidnosti. Rezultat je nekoliko stotina ugašenih preduzeća poslednjih meseci i blokirani računi šezdesetak hiljada firmi.\nU praksi to izgleda ovako: neko preduzeće proda svoju robu ili usluge drugoj firmi, međutim, svoj proizvod ne može da naplati, jer ni ovo drugo preduzeće takođe ne može da naplati svoja potraživanja i tako ukrug. U takvoj situaciji kompanijama je teško da održe i tekuću likvidnost i isplaćuju zarade radnicima, a kamoli da se upuštaju u investicije. Pri tom, država dugove sebi ne prašta i čak 97 odsto pomenutih firmi s blokiranim računima u tu su situaciji je dospelo jer je dugovalo porez.\nMožda i najveći dužnici u Srbiji su država i državna i javna preduzeća. Po podacima Unije poslodavaca Srbije, dugovanja države privatnim kompanijama premašila su 68 milijardi dinara, odnosno 719 miliona evra. Ne plaćaju ni državna preduzeća i tako dovode male i srednje firme pred ivicu bankrota i likvidacije. Našem listu javili su se mali privrednici koji napominju da je, na primer, Naftna industrija Srbije obustavila sva plaćanja još pre nekoliko meseci, kada je još uvek bila u državnom vlasništvu. U NIS-u, naravno, ne žele da govore o ovome, ali privrednici kažu da je naftna kompanija obustavila sve isplate drugim preduzećima još početkom novembra 2008.\nPo najavama iz Ministarstva ekonomije, multilateralna kompenzacija bi se sprovodila u tri kruga – u prvom bi se prebijali dugovi javnih preduzeća državi, u drugom javnih preduzeća privatnim firmama, a u trećem dugovi između privatnih firmi. Mere bi, kako je ranije najavio ministar Mlađan Dinkić, trebalo da se primenjuju već krajem marta ili početkom aprila. Ipak, s obzirom na to da smo poslednjih sedmica svedoci prave hiperinflacije antirecesionih ideja koje stižu iz Vlade, pitanje je šta će se primeniti, i kada. Iz Ministarstva ekonomije su pre 15 dana najavili da će za sedam dana biti poznat model po kojem će se obavljati multilateralna kompenzacija, no još uvek ništa nije poznato.\nPojedini ekonomisti i privrednici su izrazili skepsu da će takva operacija biti teško izvodljiva u praksi, a izgleda da ni u Vladi nisu jedinstveni po tom pitanju. Ministar trgovine Slobodan Milosavljević je ovoga puta razumno ukazao na to da bi takva kompenzacija donela korist samo na papiru, odnosno pročistila bilanse preuzeća, ali da bi privreda i dalje ostala bez svežeg novca koji joj je potreban. Stoga Milosavljević veruje da bi bilo bolje čak i da se država zaduži kako bi vratila svoje dugove privredi.\nDanas sreda, 1. april 2009. izvor\nDa li je multilateralna kompenzacija rešenje za neizmirene obaveze javnih preduzeća i budžeta\nBeograd - Nelikvidnost sa kojom se suočava srpska privreda preti da umanji efekte mera koje država najavljuje u borbi protiv posledica svetske ekonomske krize. Podatak da su računi više od 58.000 preduzeća blokirani zbog duga od oko 2,2 milijarde evra, ne predstavlja konačan iznos neizmirenih međusobnih obaveza, jer veliki broj firmi koje svoja potraživanja ne mogu da naplate, održavaju poslovanje zahvaljujući bankarskim kreditima ili reprogramiranju obaveza.


PRVI PUT U DECENIJI: Bijeljinska bollnica pozitivno poslovala | Novosti.RS\nProfesesor Maksimović kaže da su uspeli da zaustave finasijski ustanove, uz blagi rast, do čega je došlo domačinskim odnosom najvećeg broja zaposlenih na čelu sa novim menadžmentom.\n- Zahvalni smo, od srca, za podršku koju su u teškoj godini borbe protiv pandemije virusa korona pružili osnivač ove zdravstvene ustanove Vlada RS i Ministarstvo zdravslja i socijalne zaštite, srpski član Predsedništva Milorad Dodik, predsednik Republike Srpske Željka Cvijanović, Fond zdravstvenog osiguranja i Instituta za javno zdravstvo Srpske, kao o lokalna zajednica -kaže profesor dr Maksimović, čijim je dolaskom na čelo ustanove, u najtežem vremenu pandemije korona virusa, ostavren njen poslovni i sveobuhvatno zdravstveni progres.\nOd drugih partnera izdvojio je Crveni krst. Podsetio na veliku humanitarnu akciju uz značaja doprinos Slavena Ristića i drugih donatora koji su zajedno prikupili više od 100 hiljada KM za kupovinu respiratora. Maksimović je pomenuo i Udruženje iz švajcarskog grada Tićina, Udruženje „Trojeričica“ iz Bijeljine i brojne druge donatore.\n-Odlično smo reagovali u kovid uslovima, a imali smo 1.300 hospitalizovanih i nikad se nije tražio krevet više, nije nedostajalo kadra i opreme, kao ni entuzijazma i hrabrosti zaposlenih u bolnici – priča profesor dr Maksimović.\nKako kaže donete su prave odluke u pravo vreme, kao što je formiranje dodatne kovid bolnice uoči drugog talasa virusa korona.\nMaksimović je rekao da bijeljinska bolnica još ima obaveze iz ranijeg perioda, veće od 20 miliona KM, ali je izrazio uverenje da će u nastavku pozitivnog poslovanja i uz podršku cele zajednice i to biti rešeno na najbolji način. Pohvalio je i saradnju koju bolnica ima sa medicinskim fakultetima u Banjaluci i Foči i za ovu godinu najavio ulaganje u znanje, navodeći da je to investicija koja se uvek isplati.\nOsim pozitivnog poslovanaj, Maksimović je istakao da je bolnica „Sveti Vračevi“ u Bijeljini u prošloj godini obezbijedila stalan rad Angio –sale, PCR laboratorije za celu regiju, otvoren je HISPA centar, pokrenute operacije katarakte najsavremenijom metodom FACO, a liste čekanja za kardiologa i reumatologa, koje su bile i do četiri meseca, skraćene su na 20 dana kod kardiologa i 15 dana kod reumatologa.\nBijeljina bolnica Sveti Vračevi RS odgovorno poslovanje


Potpisan memorandum o saradnji sa Zeničkom razvojnom agencijom – Bit Alliance\nZajednici partnera Bit Alijanse pridružila se Zenička razvojna agencija ZEDA.\nU ponedeljak, 15.3.2021. godine, održan je sastanak predstavnika Bit Alijanse i Zeničke razvojne agencije ZEDA u okviru kojeg je potpisan Memorandum o saradnji.\nMemorandum o saradnji su potpisali Tatjana Vučić, izvršna direktorica Bit Alijanse i Senad Pašalić, direktor Agencije ZEDA.\nU okviru ovog memoranduma otvorene su brojne mogućnosti u oblasti razvoja IT sektora u Zenici te su definisani dalji koraci i oblasti djelovanja.\n“Sretni smo što smo krenuli putem zajedničke saradnje i ovo je tek početak, a u budućnosti će naša saradnja biti najvidljivija kroz zajedničke edukacije, događaje i projekte. O mnogo toga smo razgovarali i prepoznali više različitih polja na kojima ćemo djelovati. Zajedničkim snagama ćemo raditi na razvoju IT sektora u Zenici, u cijeloj Bosni i Hercegovini i vjerujem da ćemo već sljedeće godine na današnji dan imati mnogo toga realizovanog” – rekao je Senad Pašalić, direktor Agencije ZEDA.\nZa petnaest godina djelovanja ZEDA je implementirala, bila partner i sufinansijer na desetine projekata iz oblasti: razvijanja i promocije preduzetništva, kreiranja povoljnih uslova za domaća i inostrana ulaganja u privredu, jačanja konkurentnosti i izvoznih potencijala MSP, izgradnje preduzetničke infrastrukture i ambijenta.\n“Čast nam je da se našoj zajednici sa više od 90 partnera pridružuje i Zenička razvojna agencija. Ova saradnja nam je od izuzetnog značaja upravo zbog prepoznavanja grada Zenice kao perspektivnog ambijenta za razvoj IT industrije. Plan je da strateškim zajedničkim aktivnostima i projektima u budućnosti kreiramo jaču preduzetničku i IT infrastrukturu.” – istakla je Tatjana Vučić, izvršna direktorica Bit Alijanse.


Advokat Ane Lalić: „Sledeći korak je da je oslobodimo svih optužbi“ - Raskrikavanje\n02.04.2020. Marija Vučić Ana Lalić; Foto: Autonomija.info\nAna Lalić uhapšena je sinoć u Novom Sadu zbog teksta o lošoj situaciji u Kliničkom centru Vojovodine (KCV), posle koga ju je ova zdravstvena ustanova prijavila tužilaštvu.\nKako je saopštio KCV, tim tekstom je „uznemirila javnost i narušila ugled“ ove institucije.\nPreko noći Lalić je zadržana u policiji da bi jutros bila saslušana pred Osnovnim tužilaštvom u Novom Sadu i potom puštena da se brani sa slobode, potvrdio je za Raskrikavanje njen advokat Srđan Kovačević.\n„Trebalo je da slučaj vodi Tužilaštvo za visokotehnološki kriminal, ali je slučaj ustupljen Osnovnom javnom tužilaštvu. Sumnjiči se za izazivanje panike i nereda“, kaže Kovačević.\nZa ovo krivično delo, inače, zaprećena je zatvorska kazna od šest meseci do pet godina.\nOn je objasnio da sada sledi prikupljanje dokaza.\n„Sledeći pravni korak je da je oslobodimo svih optužbi jer je nevina“, rekao je advokat.\nO hapšenju Ane Lalić zbog teksta jutros je na RTS-u govorila i premijerka Ana Brnabić, neposredno pre nego što će novinarka biti puštena iz pritvora.\nBrnabić je rekla da „širenje lažnih vesti u vanrednom stanju jeste ozbiljan prekršaj“, ali da će se potruditi da se privođenja ubuduće ne dešavaju.\n„Da ne bi bacali senku na ovo što radimo, ja ću apelovati da više nema privođenja čak ni ljudi koji govore laži da bi ih iskoristili za političke napade“, rekla je ona i apelovala na novinare „da ne šire laži kojima bi se ugled i kapacitet naših zdravstvenih ustanova smanjio“.\n„(Ne želim) da dam izgovor Tanji Fajon (poslanica evropskog parlementa), Harlemu Deziru (predstavnik OEBS-a za medijske slobode) i ostalima da pričaju kako u Srbiji ne postoji sloboda medija“, rekla je premijerka.\nAna Lalić, novinarka portala nova.rs, uhapšena je večeras u Novom Sadu i određeno joj je zadrža...


Vučić: Polažem nade u Šolca i njegovo obećanje da će ubrzati proširenje EU | EurActiv Serbia\n"U svetlu unutrašnje situacije, nije nam bilo lako da se tako jasno pozicioniramo. Ali što se tiče sankcija, godinama smo bili žrtva sankcija i ne verujemo u politiku sankcija. Pa i u EU još postoje rasprave o embargu na naftu ili gas. Imamo svoje sopstvene interese. A i još nismo deo EU. Nažalost", rekao je Vučić u intervjuu za današnji nemački dnevnik Handelsblat.\nVučić je potvrdio da je Brisel poručio da bi Srbija trebalo da se pridruži sankcijama i da bi to "poboljšalo njen položaj u procesu pristupanja EU".\nOn je naglasio da je Srbija samo vojno, a ne i politički neutralna.\n"Za mnoge je bilo iznenađenje što smo jasno rekli da je rat u Ukrajini kršenje međunarodnog prava. A da li će se Srbija pridružiti sankcijama ili ne, to nikoga u Rusji neće impresionirati. Ali sa druge strane, imamo svoje nacionalne interese u vezi sa Kosovom, i pitanja u kojima Rusija podržava naš stav. Rusija i Kina su nas do sada podržavale u Savetu bezbednosti UN", rekao je Vučić.\nNaglasio je, međutim, da "istovremeno stoji da je Srbija nedvosmisleno na putu u EU, da to jeste i ostaje njen strateški cilj" i da zato 4. maja i ide u Nemačku na sastanak sa nemačkim kancelarom Olafom Šolcom.\nUpitan šta očekuje od tog susreta, Vučić je rekao da Šolcov stav "budi nadu."\n"Ja sam Šolca upoznao još 2016. u Hamburgu. Bio je jedan od retkih koji su pažljivo slušali. Jako smo mu zahvalni na tome što je u kontekstu ulaska u EU istakao zemlje bivše Jugoslavije. Čak je i nazvao ponašanje EU prema tim zemljama neprihvatljivim. To shvatam veoma ozbiljno i to nam budi nadu", rekao je Vučić.\nZato se, kako je rekao, i sreće sa Šolcom, dodajući da je Nemačka u Srbiji "omiljenija od EU".\n"Naime, već je Angela Merkel Srbiju shvatala ozbiljno, slušala nas, Nadamo se da ćemo od njenog naslednika dobiti isto takvo poštovanje i vrednovanje. To je sve što nam je potrebno", rekao je predsednik Srbije.\n"Nikoga ne molimo za više para. Želimo samo dobru evropsku perspektivu. Razlog za to što je u međuvremenu puno Srba protiv članstva svakako su naše greške, ali barem polovinom i greške Brisela", dodao je Vučić.\n"Mi smo sada već više od 20 godina u pristupnom procesu. A Srbija pokazuje bolje brojeve i bilanse od, na primer, Bugarske 2007, kada je primljena u EU. To što i dalje nemamo pravi pristupni status naprosto više ne mogu da objasnim Srbima", rekao je Vučić.\n"U to polažemo nade i u Olafa Šolca i njegove reči da će ubrzati proširenje EU i da Zapadni Balkan vidi kao deo EU, a to ne govorim samo u ime Srbije. To je ono što nam je svima u regionu potrebno - jasni i dostižni ciljevi", rekao je Vučić.


Još od 2009. godine, kada je u Srbiji usvojen Zakon o upravljanju otpadom, radi se na regulisanju sistema pravilnog odvajanja i odlaganja otpada, među kojima je i onaj koji proizvodi najštetnije gasove sa efektom staklene bašte - otpad od hrane. Prema procenama, u Srbiji se godišnje proizvede čak 900.000 tona otpada od hrane, a više od 500.000 tona završi na deponiji, gde se njegovom razgradnjom proizvodi ogromna količina ugljen-dioksida i metana koji direktno ugrožavaju okolinu i zdravlje ljudi.\nČinjenica da samo iz ugostiteljskog sektora 99% otpada od hrane dospe na deponiju, više je nego dovoljan razlog za definisanje obaveza ovih, ujedno najvećih, proizvođača otpada. „Količina opasnih gasova koje otpad od hrane, prikupljen samo u ugostiteljskom sektoru, proizvede na deponiji, je količina koju na godišnjem nivou emituje oko 6.000 - 7.000 motornih vozila. Ovo se može promeniti tako što bi ugostiteljski sektor sav otpad od hrane, koji nastane prilikom pripreme i posluživanja obroka, razvrstavali i omogućili ovlašćenom sakupljaču otpada, da otpad preuzme i zbrine ga na neškodljiv način“, ističe Jelena Kiš, predsednica Saveza za zaštitu životne sredine NALED-a.\nZato je NALED, u saradnji sa kompanijom EsoTron, pokrenuo projekat „Ka boljem upravljanju otpadom od hrane u Republici Srbiji“, kojim nastoji da podrži resorne institucije na izradi Pravilnika o odgovornom postupanju sa biorazgradivim kuhinjskim otpadom, kao i da podigne svest o značaju pravilnog tretiranja ovog otpada. Kako Kiš objašnjava, cilj je da svi objekti koji pripremaju više od 50 obroka dnevno budu u obavezi da sav otpad od hrane dostave ovlašćenom sakupljaču.\nMeđutim, i pre dostavljanja otpada operateru, svi restorani, hoteli i drugi uslužni objekti i organizacije mogu uticati na odgovorno upravljanje otpadom. Bilo da naprave prevelike porcije za goste ili odluče da bace povrće od pre pet dana jer nisu dobro procenili koja količina namirnica može biti upotrebljena na vreme, kuvari mogu unaprediti sistem u svojoj kuhinji racionalizacijom nabavke namirnica kada je jasno da se nabavljaju prevelike količine koje se na kraju ne upotrebe, izmenom jelovnika jer se neretko dešava da hrana sa tanjira ostane nepojedena, kao i pravilnim odvajanjem otpada od hrane od ostalog otpada. Predaja operateru je onda poslednji, ali ključan korak u sprečavanju zagađenja okoline.\nDa bi se ova obaveza u potpunosti usvojila, NALED i državne institucije će kroz projekat „Ka boljem upravljanju otpadom od hrane u Republici Srbiji“ nastaviti da rade na unapređenju procedura, sa ciljem da se usvoji nedostajuća regulativa i domaći propisi harmonizuju sa regulativom Evropske unije u oblasti upravljanja otpadom. Projekat se sprovodi u saradnji sa kompanijom EsoTron i Nemačkom organizacijom za međunarodnu saradnju (GIZ), u okviru programa razvojne saradnje sa privatnim sektorom - develoPPP.de koji finansira Nemačko Savezno Ministarstvo za ekonomsku saradnju i razvoj.


Ipak je i to moguće u Srbiji: Direktor podneo ostavku kao moralni čin\nBeogradski glas (Beta) – Direktor kruševačke Gradske toplane Dragan Azdejković saopštio je da je podneo ostavku, kao moralni čin,zbog problema u grejanju, te da je o tome obavestio gradonačelnicu Kruševca Jasminu Palurović.\n„Podnosim ostavku kao moralni čin zbog svega što se dešavalo u januaru. Na početku grejne sezone sam rekao da ćemo imati mnogo problema sa kotlovima i ništa nisam slagao, rekao sam i da ćemo učiniti sve napore da u rekordnom roku otklanjamo probleme i sem 12. januara svaki put smo u okviru 24 sata otklonili probleme“, kazao je direktor Toplane Dragan Azdejković na konferenciji za novinare sazvanoj tim povodom.\nOn je zahvalio radnicima Toplane za, kako je rekao, sve što su radili kako bi gradjani imali grejanje i dodao da potpuno razume da je teško kada u stanovima nije adekvatna temperatura.\nAzdejković je podsetio da je rukovodstvo Toplane od prethodnika nasledilo šest miliona evra kredita, dok je godišnji prihod tog preduzeća oko pet miliona.\n„Najviše me pogadja što oni koji su najglasniji u kritikama na račun Toplane jesu u stvari najodgovorniji za ovo stanje jer su ti ljudi doveli Toplanu 2012. godine na rub propasti i bili spremni da je privatizuju“, rekao je on.\nSaopštio je i da je zbog problema u grejanju odlučeno da se računi smanje do 20 posto.\nDo curenja jednog od dva kotla u centralnom toplotnom izvoru, sa koga se snabdeva oko 5.000 korisnika Gradske toplane, od početka grejne sezone došlo je sedam, osam puta, što znači da je tih dana grejanje bilo na minimumu.\nDo problema sa kotlovima, starih inače više od tri i po decenije, došlo je, kako je Azdejković ranije objasnio, jer ih Toplana nije remontovala pred grejnu sezonu zato što je Evropska unija zabranila izvoz cevi potrebnih za to.\nRešenje nastalog problema će, kako je Azdejković kazao novinarima, najverovatnije biti u postavljanju malih kotlarnica koje bi trebalo da omoguće distribuciju tople vode u daljim delovima grada. Na tome će, kako je naveo, raditi tim predvodjen novim direktorom, koji bi uskoro trebalo da formira gradonačelnica Kruševca.\nInače, od početka grejne sezone gradjani su preko društvenih mreža iznosili brojne kritike na račun Toplane.\nTakodje, kruševački odbor Narodne stranke je u nedavnom saopštenju naveo da će, ukoliko se nastavi loše grejanje sačiniti pravne timove koji će prikupljati pritužbe sugradjana kao i da će pozvati Kruševljane na protest ispred Gradske uprave, dok je Gradski odbor Levice Srbije u ranijem saopštenju zatražio momentalnu ostavku Azdejkovića kao i odgovornost svih aktera koji su „doveli do ovakvog katastrofalnog stanja“ u poslovanju Toplane i grejanju gradjana.\nProtest meštana Trnave zbog nebezbednog pružnog prelaza: Do sada poginulo devetoro ljudi


Gadafijeva ćerka: Režim razgovara sa pobunjenicima - Vijesti.me\nSUKOB IH OJAČAO\nKćerka libijskog vođe Moamera Gadafija, Ajša Gadafi izjavila je francuskom informativnom kanalu "Frans 2" da režim njenog oca ima direktne i indirektne kontakte sa libijskim pobunjenicima o rJešavanju situacije u zemlji.\nAjša Gadafi je kazala da je sukob ojačao njenu porodicu i demantovala da postoje "podjele" ili "sporovi".\nPostoji nešto što vi nikada nećete shvatiti, a to je da je moj otac simbol... vodič\nOna, međutim, nije htjela direktno da odgovori na pitanje da li će njen otac razmotriti mogućnost da ode s vlasti, već je samo rekla da je on i dalje važna ličnost za libijske građane.\n"Gdje biste voljeli da bude? Ovdje, ovo je njegova zemlja, njegova teritorija, njegov narod. Gdje bi mogao da ode? Postoji nešto što vi nikada nećete shvatiti, a to je da je moj otac simbol... vodič", dodala je ona, prenio je AFP.\nPobunjenici su u više navrata potvrdili da imaju indirektan kontakt sa režimom preko posrednika, ali portparol Prelaznog nacionalnog savjeta, koji upravlja teritorijama pod kontrolom pobunjenika, Mahmud Šamam rekao je prije šest dana da ti pregovori nikada nisu direktni.\nPobunjenici su rekli da će razmotriti mogućnost da dozvole Gadafiju da ostane u zemlji, pod uslovom da pristane da ode s vlasti.\nVaši muževi ne štite civile u Libiji. Oni ubijaju moj narod i našu djecu\nGadafijeva kćerka je u intervjuu direktno apelovala na majke i supruge francuskih pilota koji učestvuju u vazdušnim napadima NATO-a na mete libijskog režima.\n"Ja sam već izgubila jedno dijete. Vaši muževi ne štite civile u Libiji. Oni ubijaju moj narod i našu djecu. A zašto sve to rade? Da bi zadovoljili Sarkozija koji vjeruje da će dobiti više glasova na izborima ako ubije više Libijaca", dodala je ona.\n..ako pregovara Gadafi sa pobunjenicima to je da zaustavi krvoprolice svog naroda a ne iz straha od poraza...On je zaista simbol i vodic i nema nikakvu vlast..zemlju nece napustiti bas zato sto je Libija u ratu ..zemlju napustaju i bjeze od pamtivijeka samo vladari kukavice, oni sto im narod nista ne znaci pa iz izganstva ,,popuju i lelekaju,,dok narod krvari.. a narod ih zali i njima se ponosi i poslije rata zovu ih da se vrate...Veliki PUKOVNIK nije tog soja ljudi..


DIREKTNA AVIO-LINIJA BEOGRAD-PRIŠTINA VAŽNA STVAR | SRNA\nDAVOS/BEOGRAD, 20. JANUARA /SRNA/ - Predsjednik Srbije Aleksandar Vučić rekao je da je važno potpisivanje pisma o namjerama o uvođenju direktne avio-linije Beograd-Priština sa kompanijom "Lufthanza" i zahvalio američkim zvaničnicima Ričardu Grenelu i Robertu O Brajenu za uloženi trud.\n"Mi smo uradili najbolje što smo mogli, sa jedne strane da potvrdimo sve ono za šta se zalažemo - slobodan protok robe, kapitala, ljudi i usluga, a sa druge da zaštitimo jedinstvenost teritorije Srbije i pronađemo kompromisno rešenje u kojem niko ne može da nam kaže da smo priznali /samoproglašeno/ Kosovo", rekao je Vučić novinarima u Davosu.\nOn je istakao da Albanci žele "Er Srbiju" više nego bilo koga drugog, zato što bi ta avio-kompanija morala da potpiše sva dokumenta sa prištinskim aerodromom "Adem Jašari" i sa "državom Kosovo".\n"Mi bi time priznali da više nije pod našom kontrolom donji vazdušni sloj. Zato smo i tražili i borili se nekoliko meseci, da umešamo Kfor u to, da imamo posrednika, da imamo nekoga drugoga ko je rezolucijom UN predviđen za taj prostor", pojasnio je Vučić.\n"Ovde uvek čujete ono što posle nekoliko godina moramo da provedemo u delo. Mislim da je za Srbiju uvek veoma važno da bude prisutna u Davosu i dobro zastupljena", rekao je Vučić.\n"Biće mnogo lidera iz Evrope i sveta. Tači je i dalje legalni predstavnik privremenih institucija u Prištini. Videćemo šta će on da kaže - ja ću da zastupam interese Srbije", rekao je Vučić.\n"Očekujem razmenu argumenata koja neće biti sasvim jednostavna i laka, ali verujem da ćemo u civilizovanom tonu to moći da obavimo. Biće dvadesetak učesnika i jedna od najposećenijih sesija, svakako, jedna od najvažnijih za jugoistočnu Evropu", najavio je Vučić.


Malim i srednjim preduzećima u ZDK 1,4 miliona KM poticaja – Biznis.ba\nobjavljeno 19. jan 2022. u 14:40 19. jan 2022.\nVlada Zeničko-dobojskog kantona izvršila je isplatu sredstava privrednim subjektima kojima su odobreni poticaji Ministarstva za privredu u okviru “Programa podrške razvoju konkurentnosti privrede” kroz investiranje u opremu za 2021. godinu.\nSredstva u iznosu od 1.412.878,83 KM dobilo je 76 privrednih subjekata, a sredstva su dodijeljena putem dva javna poziva.\nMinistar za privredu Zlatko Jelić naglašava da će navedeni iznos subvencije inicirati realizaciju investicija ukupne vrijednosti oko 6.000.000 KM.\n– Na ovaj način pružena je podrška malim i srednjim preduzećima u sektorima drvoprerade, metaloprerade, obrada tekstila, obuće i kože, obrade plastike, prehrambenoj industriji i sektoru informacionih tehnologija, kako bi realizirali investicije usmjerene ka poboljšanju tehnološke opremljenosti – rekao je ministar Jelić.\nPodrška razvoju konkurentnosti privrede jedan je od osam programa podsticaja koje je Ministarstvo za privredu ZDK-a realiziralo u 2021. godini, a za mjere direktnih subvencija izdvojeno je 3,1 miliona KM što su dosad najveća sredstva poticaja koje su osigurali to ministarstvo i Vlada ZDK-a, saopćeno je iz Pres-službe ZDK-a.


Naslovnica Tuzlanski kanton Gračanica Na sajmu u Gračanici očekuje se 300 izlagača i 25.000 posjetilaca\nGračanica – U Gračnici će 22. aprila biti otvoren 5. međunarodni privredni sajam “Grapos-Expo“ na kojem se očekuje do 300 izlagača iz nekoliko država, te oko 25 hiljada posjetilaca.Privode se kraju pripreme za početak sajma čiji je cilj promocija i međusobno povezivanje…\nU Gračnici će 22. aprila biti otvoren 5. međunarodni privredni sajam “Grapos-Expo“ na kojem se očekuje do 300 izlagača iz nekoliko država, te oko 25 hiljada posjetilaca.\n“Prvi put u BiH u Gračanici će sajam otvoriti pet najuspješnijih poduzetnika iz tog grada. Za prvi dan otvaranja imamo potvrđene izlagače iz 26 gradova BiH, te iz šest drugih zemalja, kao i dolazak četiri ambasadora. Ovaj sajam će po kapacitetu i po kvalitetu biti sigurno za 30 posto kvalitetniji nego prethodne godine”, ocijenio je Nuhanović u izjavi za Agenciju Fena.\n“Sa 5. aprilom će biti zaključeni svi izlagači i popunjeni kompletni kapaciteti koje smo mi predvidjeli ove godine. Skoro je sve spremno kako bi 7. aprila krenula realizacija tehničke izvedbe sajma, a 22. aprila će sve biti spremno za zvanično otvaranje”, naglašava Nuhanović.


Poznati komad klasika srpske dramaturgije i u novoj verziji naišao je na odličan prijem publike.\nVeoma dug aplauz dobio je ceo glumački ansambl - Branko Vidaković, Olga Odanović, Pavle Jerinić, Vanja Ejdus, Nenad Stojmenović i Nada Šargin.\nOni su efektno odigrali ovaj zahtevni i slojeviti komad u pet činova o sudbini jedne građanske porodice u Beogradu u burnom i smutnom periodu od 1941. do 1955. godine.\nU predstavi se prepliću humor i gorčina dok se smenjuju rat, revolucija, ideološki lomovi, Goli otok…\nNa istovremeno realističan i apsurdan način data je slika društva kroz pojedinačne likove običnih ljudi koji se vole i mrze, uvažavaju i preziru, žestoko spore oko svojih i tuđih ideja, uništavaju jedni druge, ali se i međusobno pomažu.\nAdaptaciju teksta uradili su reditelj Nešković i dramaturg Molina Udovički Fotez.\nReditelj je uoči premijere istakao da se ova predstava ne bavi ideologijom komunista, nacionalista, aluzijama na raspad Jugoslavije iz 90-ih.\nNas je zanimala porodica kao osnovna jedinica građe svakog društva i njena propast. U komadu vidimo jednu specifičnu, a ipak tipsku srpsku porodicu koja je u proteklih 50-ak godina nestala, rekao je on.\nScenograf je Vesna Popović, kostimograf Marina Vukasović Medenica, kompozitor Anja Đorđević.\nUz pretežno pozitivne ocene posle premijere, čula se i poneka zamerka u poređenju sa čuvenom postavkom "Bele kafe", koju je pre četvrt veka režirao Branko Pleša.\nNajpoznatiji svetski erotski fotografi u galeriji Nju moment\nIzložba "Helmut Njutn i erotska fotografija" biće otvorena u galeriji Nju Moment u Beogradu u utorak 23. septembra, a biće izloženo 25 originalnih grafika najpoznatijih svetskih erotskih fotografa.


Aleksa Milosavljević, Author at Savremena gimnazijaSavremena gimnazija\nSavremeni gimnazijalci su još jednom na delu pokazali svoju humanost. Učenici su pomogli domu za decu ometenu u razvoju pri manastiru Sveta Petka...\nUčenici Savremene vas uče: O bogatom Šekspirovom nasleđu\nUčenici trećeg razreda koji pohađaju Kombinovani program, zajedno sa profesorkom engleskog jezika Milicom Aleksić, obeležili su dan Šekspirove smrti (ali i njegovog rođenja)....\nZanimljivi interdisciplinarni projekat maturanata: Spoj hemije i ustava i prava građana\nSavremeni maturanti su krajem aprila sa velikim entuzijazmom pristupili izradi interdisciplinarnog projektnog zadatka iz hemije i ustava i prava građana. U jeku priprema...\nSavremeni gimnazijalci vas uče: O novinarskom izveštavanju tokom vanrednog stanja\nUčenici četvrtog razreda su za vreme vanrednog stanja i prelaska na onlajn-nastavu na strimovanim časovima engleskog jezika uspešno obradili temu novinskih izveštaja. Zajedno...\nViše od 6.000 učenika iz cele zemlje obišlo svet na #Savremenaekskurzija\n#Savremenaekskurzija je uspešno završena, a više od 6.000 učenika je zajedno sa vodičima – učiteljima i nastavnicima iz Savremene osnovne škole i gimnazije...\nUčenici drugog razreda Savremene gimnazije pokazali su još jednom raskošan talenat i svoju ljubav prema latinskom jeziku. Inspirisani poezijom Gaja Valerija Katula i...\nUčenici Savremene vas uče: O impresionizmu u slikarstvu\nKreativnost savremenih gimnazijalaca ne posustaje ni u vanrednom stanju, pa je tako postala tradicija da Savremena gimnazija sa vama deli kreativno realizovane projekte...\nSavremena onlajn-ekskurzija: Put oko sveta za šest dana!\nČak ni vanredne okolnosti ne mogu da spreče savremene gimnazijalce i osnovce da posete brojne evropske i svetske znamenitosti i da se druže...\nUčenici Savremene gimnazije, zajedno sa profesorom Urošem Krstovićem, u okviru muzičke sekcije snimili su obradu čuvene Viktorijine pesme „Samo teraj ti po svome”....\nNižu se uspesi i tokom izolacije: Savremena kao primer dobre prakse na međunarodnoj obrazovnoj konferenciji\nU petak, 3. aprila, održana je prva onlajn međunarodna konferencija pod nazivom „Savremeno obrazovanje 2020”. Organizatori konferencije bili su Institut za moderno obrazovanje...\nEpidemija virusa COVID-19 i uvođenje vanrednog stanja u našoj zemlji postavili su pred nastavnike zahtevan izazov – kako da onlajn-nastavu učine zanimljivom i...\nSjajna zabava na času engleskog jezika – savremeni recepti tokom vanrednog stanja\nUčenici Savremene gimnazije tokom vanrednog stanja imaju privilegiju da časove prate putem najsavremenije platforme za učenje na daljinu. Zbog te pogodnosti, komunikacija između...\nSavremeni gimanzijalci su u okviru novinarske sekcije na vrlo zanimljiv način obeležili Međunarodni dan dečje književnosti. Podsećajući se svojih omiljenih knjiga iz detinjstva,...\nSavremena gimnazija od osnivanja u nastavu implementira brojne posete kulturnim i javnim događajima, muzejima, galerijama, pozorištima, bioskopima, kao i sportskim dešavanjima. Između ostalog,...\nUsled epidemije virusa COVID-19 i vanrednog stanja na čitavoj teritoriji Republike Srbije, nastava u osnovnim i srednjim školama odvija se na daljinu. Savremena...\nSavremena gimnazija je putem Distance Learning platforme organizovala onlajn-nastavu za svoje učenike za sve predmete predviđene za gimnaziju opšteg smera. Dva puta nedeljno...\nKao i uvek, Savremena gimnazija prednjači po pitanju kapaciteta i sposobnosti da prilagodi nastavni proces i rad škole svim nepredviđenim situacijama, pa tako...\nUspešno završena prva nedelja onlajn-nastave u Savremenoj\nPrva nedelja onlajn-nastave u Savremenoj gimnaziji završena je uspešno. Utisci nastavnika i učenika idu u prilog činjenici da je nastava na daljinu pratila...\nUčenici Savremene vas uče: O vanrednom stanju\nUčenici Savremene gimnazije su tokom časova Ustava i prava građana, zajedno sa predmetnom nastavnicom Anom Brkić, ispoljili svoju kreativnost i uspešno odgovorili na...\nKako savremeni gimnazijalci uče na daljinu?\nUčenici Savremene gimnazije poslednjih dana nastavu pohađaju putem sistema učenja na daljinu. Zbog odluke Ministarstva prosvete da se nastava u osnovnim i srednjim...\nŠkolske priče, Kultura, Nauka\nUčenici trećeg razreda posetili su Muzej Nikole Tesle u sredu, 11. marta, zajedno sa profesorkom fizike Ninom Stevančević. Na početku obilaska gimnazijalci su...\nUčenici I-4 imali su prilike da posete Centar za promociju nauke, gde je održana edukativna radionica na temu „Kako zagađenje životne sredine utiče...\nUčenici Savremene gimnazije su tokom protekla tri meseca, u okviru novogodišnjeg i svetosavskog humanitarnog bazara, kao i Sajma država, sakupljali novac u humanitarne...\nUčenici Savremene gimnazije u okviru vannastavnih aktivnosti posetili su u utorak, 10. marta, Muzej vazduhoplovstva, u pratnji profesorke filozofije Zorane Živanović. Gimnazijalce je...\nOdlični rezultati savremenih gimnazijalaca na opštinskom takmičenju iz književnosti\nUčenici Savremene gimnazije nastavljaju tradiciju učestvovanja i ostvarivanja zapaženih rezultata na takmičenju iz književnosti, odnosno na Književnoj olimpijadi. Učenica drugog razreda Dunja Mićunović...\nUčenici III i IV razreda posetili su u petak, 6. marta, obrazovni sajam EDUfair. U okviru programa karijernog vođenja i savetovanja, gimnazijalci su...\nUčenici Savremene gimnazije imali su priliku da 8. marta u Velikoj dvorani Kolarčeve zadužbine, s početkom u 20 časova, uživaju u spektakularnoj muzičkoj...\nUčenici I i II razreda su u sklopu likovne nastave prve nedelje marta posetili Legat Petra Lubarde u Iličićevoj ulici. Tokom posete učenici...\nObeležavanje Dana Globalnih perspektiva u Savremenoj\nSavremena gimnazija i osnovna škola pridružile su se svim Kembridž internacionalnim školama u obeležavanju Nedelje Globalnih perspektiva. U četvrtak, 5. marta, savremeni gimnazijalci...\nUčenici III i IV razreda prisustvovali su u utorak, 3. marta, predavanju profesora Filipa Vajnberga (Philip Weinberg), koji je predstavio Basel School of...\nMi smo nastavnici, ali smo i roditelji!\nDeca učitelja, nastavnika, profesora i drugih zaposlenih u sistemu Savremene osnovne škole i gimnazije imali su u februaru zadovoljstvo da budu gosti najmodernije...\nRezultati opštinskog takmičenja u poznavanju opšte i nacionalne istorije\nUčenici Savremene gimnazije učestvovali su 23. februara na opštinskom takmičenju u poznavanju opšte i nacionalne istorije. Takmičenje je održano u prostorijama škole, a...\nZa kraj prvog polugodišta savremeni gimnazijalci su, zajedno sa svojim razrednim starešinama, organizovali Sajam država. Grupe koje se predstavljale različite države, sačinjene od...


Beta 30. maja 2022. 16:15\nPredsednik Privredne komore Srbije Marko Čadež danas je na Skupštini PKS ponovo izabran na tu funkciju u mandatu od pet godina.\n„Živimo u potpuno novom svetu punom izazova i nepredvidivosti koji traži i novu ulogu privredne komore. Promene počinjemo od sebe samih“, poručio je Čadež posle reizbora.\nIstakao je da više nije dovoljno samo poznavati pravne okvire poslovanja, predlagati njihove izmene u skladu sa zahtevima privrede, biti platforma za pronalaženje novih tržišta i predstavljati interese privrede prema državnim organima.\n„Novi svet traži od nas da bolje poznajemo procese u svakoj industriji, da pratimo globalne trendove i da umemo da predvidimo njihove promene, da se krećemo u sferi inovacija i kreiramo rešenja za izazove tradicionalnih industrija. Moramo da u realnom vremenu reagujemo na krizu, da našim članicama budemo strateški partner u odlasku na nova tržišta, da budemo lideri u predviđanju procesa i rizika, znanju i praktičnoj implementaciji naučnih dostignuća“, rekao je Čadež.\nUkazujući da su inflacija, skuplji novac, skupa energija i hrana, stalna kriza, globalni izazovi sa kojima je suočena i domaća privreda, on je naveo da nova uloga komore podrazumeva i suštinsku reorganizaciju ljudskih resursa, procesa rada, usluga i udruženja po meri promenjenih okolnosti u kojima se privreda kreće.\nČadež je ukazao na pet ključnih aspekata kao okvir za prilagođavanje i odgovor na globalnu nepredvidivost.\nTo su korišćenje komparativnih prednosti Srbije u proizvodnji hrane, jačanje lokalnih i regionalnih lanaca snabdevanja uz snažnije uključivanje mikro, malih i srednjih preduzeća, diverzifikacija izvora snabdevanja energentima, unapređenje obrazovnog sistema u skladu sa potrebama privrede, kao i nastavak procesa regionalne ekonomske integracije sa ciljem unapređenja ekonomija i smanjenja tenzija na Zapadnom Balkanu.\nNa predlog predsednika PKS, Skupština PKS je na današnjoj sednici poverila nove mandate i dosadašnjim potpredsednicima Zoranu Vujoviću, vlasniku kompanije TMF 2005, Zoranu Matijeviću, suvlasniku IM Matijević, Miroljubu Aleksiću, vlasniku Alko grupe, Nebojši Šaranoviću, direktoru kompanije Kappa Star Limited, Nikoli Petroviću, direktoru kompanije Eco Energo group, Milovanu Kociću, vlasniku kompanije Yumis i Radetu Ljubojeviću, vlasniku Sirogojno kompani.\nUsvojen je Izveštaj o radu PKS, Finansijski izveštaj i druge odluke važne za funkcionisanje jedinstvenog komorskog sistema.


Pajtić: Otvoriti i poglavlja o medijskim slobodama u Srbiji | Autonomija\nPajtić: Otvoriti i poglavlja o medijskim slobodama u Srbiji\n“Ne smemo robovati ideologijama prošlosti, koje su svako zalaganje za decentralizaciju proglašavali opasnošću”\nPredsednik Pokrajinske vlade Bojan Pajtić izrazio je danas nadu da će Srbija do kraja godine otvoriti pregovore sa EU, ali je dodao da se isto tako nada da neće biti otvoreno samo poglavlje 35, već i poglavlja koja se tiču ljudskih prava i sloboda.\n“Danas bi u Srbiji malo ko rekao da ne postoji cenzura u medijima i da su mediji slobodni. Zato je važno da se otvore i ta poglavlja u pregovorima sa EU”, kazao je Bojan Pajtić na konferenciji “Regionalni ugao EU integracija – AP vojvodina u procesu pristupanja Srbije EU”.\nOn je kazao da je pokrajina obučila 65 ljudi za učešće u radnim grupama za pregovore sa EU, ali je do sada učestvovao samo jedan predstavnik, i to u radnoj grupi za zaštitu životne sredine.\n“Pokrajina treba i mora da igra znatno važniju ulogu u procesu pregovaranja sa EU”, rekao je Pajtić.\nPrema njegovim rečima, bez definisanja regija kao snažnog činioca razvoja države, Srbija ne može očekivati da će se razvijati kao država.\n“Ne smemo robovati ideologijama prošlosti, koje su svako zalaganje za decentralizaciju proglašavali opasnošću”, kazao je Pajtić.\nDodao je da se stalno smanjuje obim nadležnosti pokrajine i obim sredstava za Vojvodinu i ocenio da je to veoma loše i za celu Srbiju.\nPrema njegovim rečima, Austrija je slične veličine kao Srbija, ali je znatno naprednija jer je visoko decentralizovana država.


BTC $42.484 -1,75%\nETH $3.237 -3,53%\nXRP $0,76 -2,40%\nKineska vlada je objavila drugu po redu mesečnu rang listu za kriptovalute i blokčein projekte.\nKineska vlada je objavila drugu po redu mesečnu rang listu za kriptovalute i blokčein projekte, javila je Cena News 21. juna.\nNajnoviji krug je objavljen u Šangajskoj naučnoj dvorani 20. juna, lista je nazvana "Indeks evaluacije tehnologije globalnog javnog lanca", a rangirani su: 1. EOS (EOS), 2. itirijum (ETH)... 17. bitkoin (BTC), od ukupno 30 analiziranih kriptovaluta.\nKineski mesečni “Indeks evaluacije tehnologije globalnog javnog lanca" objavio je kineski centar za informatičku industriju (CCID) Ministarstva industrije i informacionih tehnologija, a ocene su davali "vrhunski domaći stručnjaci i naučnici", navodi se u službenom saopštenju za medije.\nNajbolja pozicija EOS-u se prepisuje "izvanrednim tehničkim prednostima u efikasnosti potvrde transakcije, proporciji mreže i transakcionim troškovima" protokola.\nPrihvatajući nedavne nedostatke glavne mreže EOS-a, od puštanja u rad 15. juna, mreža se suočila sa tehničkim pitanjima i kritikama zbog zamrzavanje nekih računa, evaluacija ipak ocenjuje da je projekat "vrlo aktivan u tehnološkim inovacijama", "nova generacija javnog blokčeina" koja se "najviše posmatrano od strane industrije".\nIndeks je prikazan kao mesečna "nezavisna analiza", koja procenjuje globalne projekte blokčeina na osnovu njihove tehnološke sposobnosti, korisnosti i inovacija. Prvi put je najavljeno u maju da će nadoknadi ono što kineska vlada smatra "nedostatkom potpuno nezavisne procene" za kripto i blokčein projekte.\nCCID je rekao da novi mesečni Indeks demonstrira "poverenje kineske vlade" u blokčein i da će poslužiti kao "vodič" za tehnološku avangardu zemlje.\nU najnovijem slučaju, kineski predsednik Si Điping uključio je blokčein kao primer "nove generacije" tehnologija koje ubrzavaju "prodore" u "rekonstrukciju globalne mape inovacija i preoblikovanje globalne ekonomske strukture".


OGORČENjE ZBOG OSLOBAĐAJUĆE PRESUDE ZA UBISTVO ALEKSANDRA PANTIĆA | SRNA\nOGORČENjE ZBOG OSLOBAĐAJUĆE PRESUDE ZA UBISTVO ALEKSANDRA PANTIĆA\nBIJELJINA, 23. MAJA /SRNA/ - U Bijeljini je danas održan protest zbog oslobađajuće presude Okružnog suda za dvojicu osumnjičenih u slučaju ubistva navijača "Partizana" Aleksandra Pantića /30/ u septembru 2018. godine.\nSestre ubijenog Pantića, Danijela i Aleksandra i navijači "Partizana", ostavili su vijenac i drveni krst ispred zgrade Okružnog tužilaštva Bijeljina na čiji su rad ogorčeni, a okupljeni na trgu izvikivali su ime ubijenog i tražili pravdu za njegove ubice.\nSestre su rekle novinarima da Pantić nije ubijen u dogovorenoj tuči navijača nego u napadu iz zasjede navijača "Crvene zvezde" u kojem su koristili metalne šipke i drvene palice, zbog prethodnog sukoba oko brisanja navijačkih grafita u gradu.\n"Ako ovo brutalno ubistvo ostane nekažnjeno, to će biti dokaz selektivne pravde i drugo ubistvo mog brata za koje su odgovorne pravosudne institucije", poručila je Pantićeva sestra Danijela, tvrdeći da je loš rad tužilaštva doveo do oslobađajuće presude.\nAleksandra Pantić je izjavila da je porodica pružila povjerenje tužilaštvu i da su oni izigrali i njihovo i povjerenje svih građana Republike Srpske, te je optužila tužilaštvo za "nerad, traljavu istragu, skrivanje dokaza i namiještanje svjedoka".


Ako dospe u neurone SARS-CoV-2 može da ošteti moždano tkivo - eKlinika\n9:00 - 20. 01. 2021.\nNeuroni mogu postati meta infekcije SARS-CoV-2, sa razarajućim posledicama Foto: Shutterstock\nNaučni tim stručnjaka koji je nedavno završio trostranu studiju zaključio je da SARS-CoV-2 može da inficira nervne ćelije i ometa protok krvi u centralnom nervnom sistemu. Nova studija pruža jasnu demonstraciju da neuroni mogu postati meta infekcije covid 19, sa razarajućim posledicama lokalizovane ishemije u mozgu i ćelijske smrti. Covid 19 i dalje ima razarajuće posledice na kratkoročno i dugoročno zdravlje miliona ljudi širom sveta. Budući da je SARS-CoV-2, virus koji uzrokuje bolest, relativno nova teritorija, naučnici i dalje istražuju kako funkcioniše u različitim organima.\nVirus može da zarazi ćelije u centralnom nervnom sistemu\nTim naučnika, mnogi sa Yale School of Medicine u Nju Hejvenu, nedavno je izneo dokaze da SARS-CoV-2 može direktno da inficira ćelije u centralnom nervnom sistemu (CNS) i prouzrokuje oštećenje tkiva, rezulati studije objavljeni su u stručnom časopisu Journal of Ekperimental Medicine. SARS-CoV-2 inficira plućno tkivo vezivanjem za receptore enzima 2 koji pretvaraju angiotenzin (ACE 2) na površinama ćelija. Jednom kada se veže za ćeliju, virus može da uđe u nju i izazove respiratorne simptome kao što su otežano disanje i suv kašalj. Međutim, nedavna istraživanja su pokazala da virus takođe može da zarazi ćelije u centralnom nervnom sistemu, koji se sastoji od mozga i kičmene moždine. Ovi rezultati sada objašnjavanju sve veći broj pacijenata sa neurološkim simptomima, uključujući vrtoglavicu, konfuziju, moždani udar i komu.\nAnaliza na 3 vrste mozga\nStudija se takođe nadovezuje na ranija istraživanja analizom mehanizama infekcije nervnih ćelija. Da bi istražio obim i uticaj infekcije, tim je koristio tri različita modela mozga: ljudski mozak, mozak kloniranih miševa i mozak sa obdukcije preminulih ljudi obolelih od covid 19. Studija je prvo ispitala potencijal SARS-CoV-2 da zarazi mozak uzevši strukture ljudskog mozga, odnosno 3D modele proizvedene u laboratoriji od matičnih ćelija zdravih osoba. U ovoj studiji pokazalo se da su organoidi akumulirali SARS-CoV-2-pozitivne ćelije u određenim regionima mozga, pružajući dokaze da virus može da zarazi neurone i da se umnožava. Oblasti u blizini ovih zaraženih ćelija takođe su signalizirale povećan nivo mrtvih ćelija. Međutim, ispostavilo se da većina ovih mrtvih ćelija nije bila zaražena. Ćelije su bile podložne ili infekciji ili ćelijskoj smrti, ali retko i jednoj i drugoj opciji.\nZaražene ćelije imaju pojačani metabolizam\nDa bi ovo dalje istražili, naučnici su upoređivali gene zaraženih ćelija sa genima obližnjih neinficiranih ćelija. Otkrili su da zaražene ćelije pokazuju pojačani metabolizam koji omogućava virusu da se efikasnije umnožava i potencijalno ograniči snabdevanje kiseonikom okolnih ćelija. Ova otkrića ukazuju da virus ima sposobnost da menja ćelijski metabolizam, da stvori okruženje u kojem zaražene ćelije uspevaju, dok susedne ćelije nisu u stanju da prežive. Organoidni model je takođe pokazao da ACE2 receptor omogućava virusu da uđe u moždane ćelije, slično načinu na koji se to dešava u plućima. Rezultat je bio iznenađujući, jer ranije nije bilo jasno da li ćelije u centralnom nervnom sistemu proizvode ACE2 receptore. Kada su istraživači uveli antitela na organoid kako bi blokirali protein, virus nije mogao da se veže za protein, a stope ćelijske infekcije su se smanjile.\nInfekcija nernvog sistema miševa znatno smrtonosnija\nIstraživački tim koristio je i mozak miša kako bi posmatrali infekciju centralnog nernvog sistema, u kontekstu čitavog organizma. Nakon zaraze miševa, naučnici su otkrili visok nivo zaraženih nervnih ćelija. Ta stanja bila su povezana sa značajnim promenama na krvnim sudovima – promenama koje bi mogle da poremete protok kiseonika u mozak. Studija je takođe upoređivala efekte infekcije centralnog nernvog sistema i pluća kod miševa i utvrdila da je infekcija CNS bila znatno smrtonosnija. Čak i sa nižim dozama virusa, neuronska infekcija je prouzrokovala gubitak težine i smrt kod miševa.\nObdukcija preminulih od covid 19\nNa kraju, istraživači su analizirali moždane regije tri pacijenta koja su umrla od teških komplikacija covid 19. Svi su imali respiratornu insuficijenciju i primljeni su na intenzivnu negu. Unutar zaraženih regiona mozga bilo je naznaka oštećenja tkiva i ćelijske smrti, u obliku ishemijskih infarkta – područja mrtvih tkiva uzrokovanih nedostatkom protoka krvi. Ovi infarkti nastali su usled nekoliko poremećaja u protoku kiseonika i krvi. Bili su slični onima koje su istraživači primetili na modelima mozga sa strukturama mozga zdravog čoveka i kod miševa, gde su se takođe videli dokaze o nedostatku kiseonika.\nNovi dokazi: Covid 19 oštećuje krvne sudove mozga, ali ga ne zarazi\n09. 01. 2021. 9:00


Novi poslovi za mlade u Kragujevcu | BIPS\nNovi poslovi za mlade u Kragujevcu\nDecember 24, 2019 BIPS\nU okviru projekta “Novi poslovi za mlade u Kragujevcu” , koji grad Kragujevac partnerski sprovodi sa Business Innovation Programs (BIPS) održana je završna konferencija na kojoj su polaznicima obuke za pčelare uručeni donatorski ugovori i pčelarski paketi – košnice, matice, rojevi i pčelarski alat.\nTokom implementacije projekta “Novi poslovi za mlade u Kragujevcu”, koji je sa 1,8 miliona dinara finansiralo Ministarstvo omladine i sporta, 20 mladih ljudi iz ruralnih sredina prošlo je teorijsku i praktičnu obuku iz pčelarstva kao i obuku za efikasniju ekonomiku gazdinstva. Treninzi su se održavali u Omladinskom klubu Kragujevac, kao i u pčelinjacima u okolini Kragujevca. To je samo jedna od ciljnih grupa koja je obuhvaćena setom inovativnih aktivnosti koje treba da doprinesu boljoj zaposlenosti i zapošljivosti mladih.\nInteresovanje mladih je bilo jako veliko, za teorijsku i praktičnu obuku u oblasti pčelarstva sa seoskog područja prijavilo se 80 kandidata, kazao je Vladimir Dobi iz BIPS – a. Projektom smo obuhvatili njih 20, kojima dodeljujemo 60 košnica kako bi otpočeli da se bave pčelarstvom kao jednom novom profitabilnom delatnošću u okviru primarne poljoprivredne proizvodnje. Ono što je jako bitno jeste da su pored obuke, dobili osnovna sredstva za rad, a mi smo u saradnji sa našim partnerom, sa kojim smo ranije sprovodili neke projekte, omogućili i tržište za prodaju odnosno izvoz njihovih gotovih proizvoda na tržište Norveške, naravno, ukoliko taj med zadovolji sve aspekte kvaliteta.\nPored mladih nezaposlenih ljudi starosti od 19 do 35 godina sa seoskog područja, projektom su obuhvaćeni mladi nezaposleni od 19 do 30 godina koji su završili fakultet, ali nemaju stručno iskustvo, kazao je Stefan Nikezić pomoćnik gradonačelnika za unapređenje položaja mladih u lokalnoj samoupravi. Prijavilo se preko 460 kandidata za 15 slobodnih mesta po projektu. Mi smo obezbedili praktičnu obuku u pet društveno odgovornih kompanija i plaćenu praksu, a oni će imati priliku, ako se dokažu, da dobiju stalno zaposlenje. Treću grupu čine učenici četvrte godine srednje škole, koji su po završetku školovanja u dilemi da li da se zaposle ili da nastave školovanje na nekom od fakulteta.\nU ovom ciklusu porojkta, koji će biti realizovan do kraja 2019. godine, cilj grada Kragujevca i BIPS-a je da 480 učenika završnih razreda kragujevačkih srednjih škola dobije priliku da učestvuje u grupnim i individualnim sesijama karijernog savetovanja od strane karijernih praktičara koji su prošli obuku za pružanje ovog vida podrške mladima po švajcarskom modelu. Individualne i grupne sesije karijernog vođenja, informisanja i savetovanja treba da dopirinesu boljoj informisanosti mladih o mogućnostima za nastavak školovanja, izbor zanimanja, prekfalifikaciju, obuke na radnom mestu, kao i da im pomognu da odluke vezane za svoju karijeru donose u skladu sa aktuelnim zahtevima tržišta rada.


Prvi zemljotres jačine 4,3 stepena po Rihteru osjetio se sinoć oko 21.30 časova, a epicentar je bio u mestu Sante Fe.\nUbrzo nakon toga drugi potres osjetio se u mestu Kuljar Vega jačine 4,2 stepena i na kraju oko 22.00 časa ponovo u Santa Feu registrovan je potres jačine 4,5 stepena, javio je "Sputnjik".\nNema informacija o ljudskim žrtvama ili pričinjenoj materijalnoj šteti.\nŠpanski premijer Pedro Sančes izrazio je solidarnost sa građanima koji su u tom regionu.\n"Nekoliko zemljotresa ponovo je noćas potreslo Granadu. Zabrinut sam za više hiljada ljudi. Vreme je da svi ostanu mirni i prate instrukcije nadležnih službi. Nadajmo se da ćemo se uskoro vratiti u normalu", napisao je Sančes na "Tviteru".\nOd decembra 2020. godine, Andaluzija je registrovala više od 150 potresa niske magnitude, podseća "Sputnjik".\nIran oštro Zapadu: Nema razgovora o nuklearnom sporazumu dok nam ne ukinete sankcije\nIran je odbacio održavanje neformalnog sastanka sa SAD i tri evropske sile o oživljavanju sporazuma iz 2015. godine koji je ograničavao njegov program nuklearnog razvoja sa ciljem da ga spreči u razvoju nuklearnog oružja.


CIA vjeruje da S. Koreja nuklearni program ne razvija za odbranu\nAmerička Centralna objavještajna agencija (CIA) vjeruje da nuklerni program Sjeverne Koreje nije namijenjen samo za samodbranu, već da će sljedeći logični potez Pjongjanga biti razvijanje arsnala oružja koje će imati moć da ispali više uzastopnih raketa na SAD, izjavio je direktor CIA-e Mike Pompeo (Majk) u utorak, prenosi Reuters.\nGovoreći na Američkom enterprize institutu, Pompeo je takođe rekao da je ključini rizik dozvoliti Sjevernoj Koreji da se omogući da njihov nuklerni program ima proliferaciju prema drugim zemljama.\nPompeo je rekao i da je američki predsjednik Donald Trump(Tramp) fokusiran na pronalaženje diplomatskog rješenja za krizu, ali da CIA radi na tome da mu obezbijedi različite opcije ukoliko diplomatija zakaže.\nRekao je i da je prošle sedmice govorio o tome da su sjevernokorejanci samo "par mjeseci" udaljeni od toga da budu u stanju da izvedu nuklerni napad na SAD.\nPompeo kaže, da je sljedeći logičan korak lidera Sjeverne Koreje Kim Džon-una da razvije arsenal oružja koji može biti pouzdana prijetnja SAD i da ima kapacitet za višestruke napade.\n"Naša misija je da učinimo sve da taj dan bude što je dalje moguće".\nPrema riječima direktora CIA-e, ova agencija vjeruje da je Kimov cilj više od odvraćanja SAD, to da sačuva vlast i da će koristiti nuklearno oružje za svoj krajnji cilj, a toj je ujedinjenje dvije Koreje pod njegovom kontrolom.\nOdbio je da ogovori na pitanja da li postoje opcije za limitirane napade na mjesta na kojima se nalazi sjevernokorejsko nuklearno oružje, ali je dodao.\n"Mi radimo na tome da pripremimo seriju opcija i da možemo učiniti nekoliko stvari, tako da predsjednik ima na raspolaganju više mogućnosti", rekao je direktor CIA Mike Pompeo.


Rekao je i da se Vlada RS "odriče" 70 miliona KM koji će biti pretočeni u povećanje plata u Republici Srpskoj\nRekao je i da se Vlada RS “odriče” 70 miliona KM koji će biti pretočeni u povećanje plata u Republici Srpskoj. Zahvaljujući povećanju neoporezivog dijela ličnih primanja sa 500 KM na 700 KM, povećanje plata imaće svi radnici u RS-u, kaže Višković.\nVišković je naglasio da će najniža plata u Republici Srpskoj od juna biti 540 KM, što je, pretvoreno u eure, 276 eura.\n“Ta plata u Federaciji BiH iznosi 208 eura, u Srbiji 272, u Crnoj Gori 222 eura, u Sjevernoj Makedoniji 247 eura. I prije ovog povećanja, najniža plata u Republici Srpskoj je najveća u regionu”, istakao je Višković.\n#vlada rs#Radovan Višković#minimalna plata\nVišković najavio investicioni ciklus vrijedan nekoliko milijardi maraka\nVišković: Povećavamo najnižu platu u RS-u na 540 KM


Vlade TK Iznaći sistemsko rješenje za pomoć radnicima\n13.10.2016. u 13:04 Broj citanja: 1446\nKako su ovom prilikom istakli, stečajni postupak u Rudarinvestu je pokrenut 2013. godine, ali do danas nisu primijećeni značajniji pomaci u njegovom provođenju.\nPrema riječima predstavnika radnika Mirsada Dedića, određeni broj radnika već ispunjava uslove za penziju, ali se ne mogu penzionisati jer kompanija nije izmirila sve obaveze prema njima.\nIako stečajni postupak vodi nadležni sud a ne Vlada, premijer Gutić je ovom prilikom zadužio ministra Mićanovića da u narednom periodu upriliči sastanak sa stečajnim upravnikom Rudarinvesta i predstavnicima radnika kako bi se zajednički sagledala situacija i eventualno ubrzalo provođenje ovog procesa.\nTakođer, istaknuta je i potreba sistemskog rješavanja problema radnika koji su uslijed pokretanja stečaja ili likvidacije u privrednim društvima prijavljeni na evidenciju Službe za zapošljavanje, ispunjavaju uslove za odlazak u penziju, ali se zbog neuplaćenih obaveza ne mogu penzionisati. S tim u vezi, ministar Mićanović će u narednom i saradnji sa drugim relevantnim subjektima sagledati mogućnosti djelovanja Vlade Tuzlanskog kantona u cilju rješavanja ove problematike.\nPremijer Gutić ovom prilikom je radnike Rudarinvesta upoznao i sa načinima rješavanja ove problematike koje će tretirati izmjene Zakona o stečajnom postupku kao i Zakon o uvezivanju radnog staža.\n„Ova dva zakona nasušna su potreba našeg kantona, koji se, zbog svoje historijske privredne opredijeljenosti i karaktera velikog industrijskog centra, danas susreće sa velikim brojem pokrenutih stečajnih postupaka i radnika koji zbog neuplaćenih poreza i doprinosa ne mogu otići u zasluženu mirovinu“, istakao je premijer Gutić.


Delegacija Ministarstva unutrašnjih poslova Kantona Sarajevo, predvođena ministrom Admirom Katicom i policijskim komesarom Nusretom Selimovićem, danas je obilježila sedmu godišnjicu smrti policijskog službenika Muhidina Pivodića.\n– Imamo moralnu i profesionalnu obavezu da sačuvamo sjećanje na našeg kolegu Muhidina Pivodića, koji je u pravom smislu riječi pokazao šta znači biti policajac. Život je dao obavljajući profesionalnu dužnost – kazao je Katica, iskoristivši priliku da se prisjeti svih ubijenih policijskih službenika nakon agresije na Bosnu i Hercegovinu.\nDodao je da je prioritet u radu MUP-a KS da počinioci ubistava policijskih službenika budu privedeni pravdi, kao što je to u slučaju Pivodića.\nPivodić je ubijen tokom izvršavanja zadatka osiguranja pravoslavne crkve u Reljevu. Za ubistvo je osuđen Anel Ćemo na dugotrajnu kaznu zatvora u trajanju od 34 godine. Prema presudi, Ćemo je ubio Pivodića jer se svetio MUP-u KS zbog oduzete vozačke dozvole i prekršajne kazne jer je vozio pod dejstvom alkohola.\n– Iako je ubica našeg Muhidina iza rešetaka i osuđen je na kaznu dugotrajnog zatvora, naša bol i pored tih saznanja i nakon toliko vremena nije prošla. Muhidin je ubijen samo iz razloga što je nosio policijsku uniformu i radio svoj posao – kazao je Sadik Ećo, predsjednik Sindikata policije Kantona Sarajevo.\nCvijeće na spomen-obilježju položili su predstavnici Pravoslavne crkve, općine Novi Grad, te policijskih uprava MUP-a KS, saopćeno je iz MUP Kantona Sarajevo.\n← Milomir Savčić optužen za pomaganje u genocidu u Srebrenic\nTI, BOSANSKA MAJKO! Bukvarević posjetio majku heroja Safeta Zajke, dala je četiri šehida za Bosnu →


Svjetski dan srca: Banjalučani iskoristili mogućnost besplatne kontrole (FOTO) | Krupljani.BA\nSvjetski dan srca: Banjalučani iskoristili mogućnost besplatne kontrole (FOTO)\nUdruženje kardiologa Republike Srpske sa Udruženjem doktora porodične medicine RS i Domom zdravlja Banjaluka danas je, povodom obilježavanja Svjetskog dana srca, organizovalo niz aktivnosti kao što je kontrola krvnog pritiska, mjerenje vrijednosti šećera u krvi, kao i vrijednosti masnoća u krvi, javlja Anadolu Agency (AA).\nOve aktivnosti organizovane su sa ciljem podizanja svijesti i edukacije građana o značaju faktora rizika za kardiovaskularne bolesti i mogućnostima prevencije infarkta miokarda.\nTamara Kovačević Preradović, načelnik klinike za kariologiju i predsjednik Udruženja kardiologa RS-a rekla je da su i na ovom području bolesti srca i krvnih sudova vodeći uzrok oboljevanja i smrti, kao i u svijetu.\n“Svake godine u cijelom svijetu ovaj dan se obilježava pod određenom parolom, ove godine je parola da napravimo obećanje sebi, radi sebe i svojih bližnjih na koji faktor rizika ćemo da učestvujemo kako bismo očuvali svoje zdravlje srca”, rekla je ona.\nIstakla je da su brojni faktori rizika, ali da kardiolozi najčešće upozoravju na pušenje, povišen krvni pritisak, povećane vrijednosti šećera i masnoća u krvi gdje je važno sa svaki pojedinac vodi o sebi računa i posluša savjete ljekara.\nDraško Kuprešak, predsjednik Udruženja doktora porodične medicine RS-a rekao je da su kardiovaskularne bolesti treći ili četvrti uzrok smrtnosti u RS-u. Naglasio je da je izuzetno važno podizanje svijesti građana o važnosti vođenja računa o svom zdravlju.\nNikola Šobot, sekretar Udruženja kardiologa RS rekao je da od kariovaskularnih oboljenja oboljeva šira populacija i sve mlađi pacijenti.


Foto: Stephen Rowland / Privatna arhiva\nGeolog Stiven Roulend tek treba da analizira tragove koje je našao zajedno sa svojim studentima, ali veruje da je reč o otiscima stopala gmizavca. Takođe je moguće da ta vrsta do sada nije otkrivena, rekao je on na sastanku američkog Društva za paleontologiju kičmenjaka.\nJedno je, međutim, sigurno:\n- Za tragove reptila, ovi otisci su zaista stari - kaže Roulend, koji radi na Univerzitetu Nevade u Las Vegasu. On tvrdi da otisci stopala potiču iz vremena kada je upravo nastajao poslednji superkontinent za Zemlji: Pangeja.\nRaspored tragova ukazivao je na to da je životinja hodala postrance ili da su dve životinje hodale jedna pored druge, što se "kod vrste slične gušteru ne bi očekivalo".\nZbog toga je precizno preneo tragove na papir i razvio nekoliko hipoteza.\nKostur pronađen u podvodnoj pećini SPREČIO KRAĐU\nPrema jednoj, razlog kretanja u stranu bio je jak bočni vetar, ali nije isključeno ni da je životinja morala da se popne uz veoma strmu peščanu dinu ili da je učestvovala u borbi ili ritualu parenja.\n- Nisam siguran da ćemo ikada sigurno moći da se opredelimo za ovu ili onu verziju - kaže Roulend, koji će u januaru objaviti nova saznanja u nekom naučnom časopisu.


Slučaj "Svezame, otvori se" - Školegijum\nPromocija, Atelje Figure, 3. decembra\nSlučaj "Svezame, otvori se"\nStudija slučaja prati petogodišnju borbu grupe građana (nastavnika književnosti u osnovnoj školi, roditelja đaka, univerzitetskih nastavnika i pedagoških i jezičkih stručnjaka) za poboljšanje kvaliteta obrazovanja, konkretno udžbenika za nastavu književnosti.\nSvezame, otvori se, studija slučaja opisuje pokušaj da se aktuelnoj obrazovnoj praksi ponudi alternativna čitanka, moderan udžbenik usaglašen sa zakonom i u skladu sa svim proklamovanim obrazovnim ciljevima.\nStudija će biti predstavljena javnosti 3. decembra, ponedjeljak, u 19:00 sati u Ateljeu Figure u Sarajevu (Danijela Ozme 12/3).\nNa promociji će govoriti Nenad Veličković i Namir Ibrahimović, autori čitanke, Zoka Ćatić, roditelj, Inja Pašalić, advokatica, te Edin Salčinović, ispred izdavača, Udruženja Interkultura.\nSvezame, otvori se, studija slučaja na 260 stranica ispričana je priča o borbi za kvalitet, transparentnost, pluralizam, i zakonitost koja može motivisati, ohrabriti i inspirisati nastavnike i roditelje, ali i sve druge aktere u polju obrazovanja, da se aktivnije i glasnije uključe u nužnu reformu nastavnih planova i programa, a u vezi s tim i nastavnih metoda i sredstava.


23.08.2019 u 11:54\nDAMASK - Sirijska vojska opkolila je pobunjenike u nekoliko gradova u severozapadnoj provinciji Hama i napreduje dublje u tu teritoriju, prenela je danas državna televizija Ikbarija. Vladine snage opkolile su više od deset brda i preuzele kontrolu nad glavnim autoputem u pokrajini, izvestio je reporter te televizije sa terena. Veći deo oblasti, uključujući nekoliko gradova koje su pobunjenici godinama držali, sada je ili pod kontrolom vojske ili u dometu njene vatre, prenosi Rojters.\n17.08.2019 u 14:51\nU vazdušnim napadima u Siriji poginulo više od 20 civila\nDAMASK - Više od dvadeset civila, među kojima 11 dece poginulo je na severozapadu Sirije koji je pod kontrolom pobunjenika tokom poslednja dva dana, saopštili su danas Sirijska opservatorija za ljudska prava i lokalni aktivisti. U vazdušnom napadu izvedenom jutros na selo Deir poginulo je sedam osoba, uglavnom deca, saopštila je Opservatorija, preneo je Rojters. U sinoćnjim vazdušnim napadima na selo Al-Has poginulo je 13 osoba, među kojima jedna trudnica, saopštili su lokalni aktivisti i Sirijska opservatorija za ljudska prava. Rami Abdulrahman, direktor Opservatorije, izjavio je da se čini da je vladin cilj bio da se prisile civili da pobegnu iz područja koja su bila relativno netaknuta tokom eskalacije sukoba koja je počela krajem aprila. „Oni bombarduju gradove i\n11.08.2019 u 12:41\nBEJRUT - Sirijska vojska zauzela je Habet, strateški važno mesto u provinciji Idlib na severozapadu Sirije, čime se približila ključnoj lokaciji u poslednjem uporištu pobunjenika u toj zemlji. Zauzimanje Habeta omogućava vladinim snagama pristup južnim regionima Idliba gde živi tri miliona ljudi. Habet je takođe blizu grada Kan Šeikun koji drže pobunjenici od 2012. godine, kao i delovima autoputa koji povezuju Damask sa najvećim sirijskim gradom Alepom, javlja AP a prenosi Tanjug. Sirijske snage pokrenule su ofanzivu na Idlib krajem aprila, a u tromesečnoj kampanji vazdušnih udara i granatiranja ubijeno je više od 2.000 ljudi na obe strane, a raseljeno oko 400.000 građana.\n21.07.2019 u 17:44\nMoguć rat ako Iran nastavi da pleni trgovačke brodove\nNemački ministar spoljnih poslova upozorio je da je moguć rat ako Iran nastavi da pleni trgovačke brodove drugih zemalja. Postupanje Irana doprinosi „spirali eskalacije” koja bi mogla dovesti do rata, rekao je ministar Hajko Mas za današnje izdanje lista „Bild”, prenosi Beta. Zaplena britanskog tankera u petak, a nakratko i drugog, čini stanje u Zalivu mnogo težim i opasnijim nego što je bilo. Mas je rekao da u „eventualnoj nekontrolisanoj vojnoj eskalaciji ne može biti pobednika, već samo poraženih”. Nemački ministar je pozvao lidere Irana da se pridržavaju „svoje odgovornosti i ne nastave spiralom eskalacije”. Mas je rekao da su napori Evrope usredsređeni na održavanje diplomatskih kanala otvorenim za „glasove razuma”, uprkos izazovima. „Radi se o sprečavanju rata”,


Inicijatvu su podneli FP URA Dritana Abazovića i deo opozicionih stranaka.\nInicijativa je usledila nakon što je koalicija Crno na bijelo, na čijem čelu je Abazović, zatražila formiranje manjinske vlade, u kojoj neće biti kadrovi Demokratskog fronta i opozicione Demokratske partije socijalista Mila Đukanovića.\nZa izglasavanje nepoverenja je navedeno pet razloga, među kojima je i taj da je predsednik vlade Zdravko Krivokapić svojim delovanjem više puta u prethodnom periodu, kako navode, ugrozio i otežao saradnju između zakonodavne i izvršne vlasti, što je direktno proizvelo institucionalnu i političku krizu u zemlji.\n- Građanski pokret URA neće simulirati procese, odugovlačiti i mrcvariti većinsku volju građana koji žele stabilnost, reforme i put ka EU i već danas je u skupštinsku proceduru uputila inicijativu na osnovu koje će se videti da li aktuelna Vlada ima podršku većine poslanika. Ovo je pre svega i test da li koncept manjinske vlade koju smo predložili svim poslanicima ima većinu u parlamentu - saopštili su iz GP URA.\n- Crna Gora i njen politički život više ne mogu da izdrže status „kvo“. Ako se utvrdi da ova vlada nema podršku, mi smo ponudili koncept manjinske vlade bez DPS-a i DF-a svim poslanicima i nadamo se da će se velika većina parlamenta prema tome odneti odgovorno i podržati takav koncept - navodi se u saopštenju GP URA.\nVlada Crne Gore inicijativa Dritan Abazović\nMEDOJEVIĆ O USTAVU: Da nismo izglasali ovakav, dobili bi Rankov Ustav, a u njemu se Srbi i srpski jezik nisu ni pominjali\nPREDSEDNIK Pokreta za promjene i jedan od lidera Demokratskog fronta Nebojša Medojević gostujući u emisiji „Slobodna zona sa Draženom Živkovićem“ osvrnuo se na prozivke povodom glasanja za Ustav.\nODLOŽENA SEDNICA O VEZAMA LAZOVIĆA I KRIMINALACA! Poslanici DPS nisu došli - klanovi jači od države?


Frikom godišnje proizvede 120.000.000 sladoleda\nNaslovna/Grad/Beograd/Frikom godišnje proizvede 120.000.000 sladoleda\n1. Frikom već decenijama ima lidersku poziciju na tržištu u Srbiji, a poslednjih nekoliko godina i u regionu. Kolika je godišnja proizvodnja vaših proizvoda?\nDa, Frikom već godinama ima lidersku poziciju na domaćem tržištu, a i dalje nekoliko godina unazad ima rast obima proizvodnje, naročito u segmentu sladoleda i smrznutog povrća. Frikom godišnje proizvede 25.000.000 litara sladoleda (što je ekvivalent ) i 23.500 tona smrznute hrane (povrće i testo).\n2. Kako održavate korak sa tehnološkim unapređenjem proizvodnih procesa?\nKompanija Frikom konstantno ulaže u razvoj proizvodnje i distribucije, a posebnu pažnju posvećuje inovacijama i novim tehnologijama. Inovacije omogućavaju optimizaciju svih faza poslovanja, a istovremeno obezbeđuju kvalitet i bezbednost proizvoda. Posebno ističemo unapređenja koja se odnose na proizvodnju i preradu grašaka. Ona nam omogućavaju da dobijemo visokokvalitetan proizvod sa očuvanim nutritivnim sastojcima, bogat vitaminima i mineralima. Prerada graška se odvija na visokoautomatizovanoj opremi, koja predstavlja poslednju reč tehnologije u preradi povrća. Frikom je investirao u najmoderniju opremu za proizvodnju sladoleda u kornetu, sa kapacitetom od 30.000 korneta na sat. Takođe, Frikom poseduje i najmodernije distributivne centre koji optimizuju rezultate poslovanja.\n3. Na koji način obezbeđujete kvalitet proizvoda?\nKroz svoju dugu istoriju poslovanja Frikom je dokazao da mu je apsolutni imperativ kvalitet i bezbednost proizvoda. Ovo potvrđuju sertifikati: IFS Food, HACCP SYSTEM, ISO 14001-2004, ISO 9001-2008, OHSAS 18001 kao i nadležnih inspekcijskih službi. Pored inovacija u tehnološkom i proizvodnom smislu, posebnu pažnju posvećujemo izboru sastojaka prilikom proizvodnje.\nŠto se tiče povrća, Frikom kontroliše celokupan proces proizvodnje, od polja na kojima se gaji povrće, prevoza do pogona za preradu, do obrade i distribucije na tržište, što nam omogućava da garantujemo kvalitet.\nPremda je sladoled osetljiv proizvod, ako se adekvatno distribuira i čuva, potpuno je siguran i odličan za konzumiranje. Na svim Frikomovim sladoledima je na ambalaži označeno do kog datuma je najbolje upotrebiti proizvod. Do tog datuma proizvod je bezbedan po zdravlje potrošača i u tom periodu neće doći do promene senzornog kvaliteta proizvoda.\nSve sirovine koje se koriste u procesu proizvodnje sladoleda su u skladu sa Zakonom o bezbednosti hrane. Proces proizvodnje sladoleda zahteva korišćenje adekvatno pasterizovane sladoledne smeše i smrzavanje proizvoda na temperaturama do -40⁰C. Naglašavam da to znači da se u proizvodnji sladoleda ne koriste aditivi sa kojima se postiže proces konzervisanja namirnica. Procesom proizvodnje na niskim temperaturama postiže se odgovarajući oblik koji sladoled zadržava do datuma koji je naveden na ambalaži uz poštovanje temperature u zamrzivačima (konzervatorima) i komorama za hlađenje.\nNapominjem i da Frikom ulaže veliki trud u zaštitu životne sredine i poštovanje svih akata srpske, regionalne i evropske zakonske regulative. Frikom ima uspostavljen sistem upravljanja zaštitom životne sredine, kako bi kroz zdravo poslovanje doprineo boljem kvalitetu života.\n4. Frikom poslednjih godina beleži porast u svim kategorijama (sladoled, povrće, testo i riba). Čije sirovine (voće i povrće) koristite u proizvodnji?\nFrikom za proizvodnju sladoleda koristi isključivo voće i prirodne sastojke koji su uvek jasno označeni na ambalaži. Malo je poznato da je Frikom jedan od najvećih otkupljivača voća kod nas, posebno jagode koje koristi za najprodavanije sladolede (Rumenko i Kapri). I smrznuto povrće je isključivo sa polja iz Srbije. Ono se doprema u fabriku samo dva sata nakon berbe, a ceo postupak prerade i kasnijeg skladištenja se vodi na način koji omogućava očuvanje visokovrednih nutritivnih sastojaka povrća. Sve sirovine koje se koriste i sami proizvodi podležu ispitivanjima o bezbednosti proizvoda prema zahtevima Zakona o bezbednosti hrane Republike Srbije i posebnih pravilnika kojima se reguliše kvalitet i bezbednost proizvoda i sirovina.\nPredhodno Uskoro na O2 – nova emisija i poznato TV lice\nSledeće Univerzum Dijega i Fride: izložba u Narodnoj skupštini


Aleksandar Beđik i Igor Đerić u Kotoru - Sportske vesti - Savremenisport.com\nNaslovna :: Sportske vesti ::\tAleksandar Beđik i Igor Đerić u Kotoru\nPredvođeni trenerom Aleksandrom Ivkovićem, osvajači evropske vicešampionske titule u dubl skulu na prošlogodišnjem Evropskom prvenstvu za seniore do 23 godine u poljskim Krušvicama, senior A Aleksandar Beđik i senior B Igor Đerić u četvrtak, 8. februara 2018, otputovali su u Kotor gde će odradtiti dvonedeljne pripreme.\nNa Crnogorskom primorju, samo u Stolivu, već treniraju seniorka A Jovana Arsić i senior B Dušan Slavnić pod dirigentskom palicom trenera Dušana Kovačevića. Poput Beđika i Đerića i oni će se vratiti u Srbiju 22. februara.\nTrojica članova A grupe seniori A, koji su se u ovoj grupi našli na osnovu zadovoljavajućih međunarodnih rezultata u 2017, Miloš Vasić, Nenad Beđik i Marko Marjanović, posle januarskog ciklusa priprema u Turskoj i Americi trenutno treniraju u Beogradu iz kojeg 25. februara odlaze na pripreme u Pizu. Ostali kandidati za sastav nacionalnog tima treniraju u svojim klubovima.\n+ Sezona za pamćenje Čongora Baranja...


Vladan Simonović, Predsjednik UO CEDEM-a, učestvovao je na osmoj konferenciji Balkanske komunikacione mreže: "Ekonomska i bezbjednosna integracija na Balkanu - prilike i izazovi" koja je održana 7. novembra u Turskoj.\nPoljski institut za međunarodne odnose, Višegrad Fond i partneri u Crnoj Gori: Centar za demokratiju i i ljudska prava (CEDEM), Institut alternativa (IA) i Centar za monitoring i istraživanja (CEMI) organizovali su panel diskusiju "Civilno društvo i pregovori u poglavljima 23 i 24".\nCentar za demokratiju i ljudska prava – CEDEM je, u saradnji sa NVO "Spona", Berane organizovao javnu debatu "Za ili protiv ulaska Crne Gore u NATO" sa ciljem pospješivanja otvorenog dijaloga kao najefiksnijeg mehanizma podizanja građanske svijesti o pitanju NATO integracija Crne Gore. Tribina je održana 30. oktobra u zgradi Polimskog muzeja u Beranama.\nPoljski institut za međunarodne odnose je objavio izvještaj koji se odnosi na ulogu civilnog društva u procesu pristupanja zemalja Zapadnog Balkana (Albanija, BiH, Makedonija, Srbija i Crna Gora) Evropskoj uniji. Izvještaj obuhvata pitanja učešća predstavnika civilnog društva u reformama koje se tiču oblasti pravosuđa, građanskog obrazovanja, zaštite i promocije ljudskih prava i migracija, konkretno saradnje između vlada država Zapadnog Balkana i civilnog društva kada je u pitanju ispunjavanje kriterijuma za članstvo u EU.\nBrisel: Zatvaranje prve faze Okvira za partnerske projekte\nProjekt menadžerka CEDEM-a, Marija Vuksanović, učestvovala je na dođađaju koji je organizovan povodom zatvaranja prve faze Okvira za partnerske projekte (Framework Partnership Agreement) u Briselu, 23/24. septembra, a na kojem su razmatrani rezultati realizacije podržanih FPA projekata u toku prethodne dvije godine. Na marginama ovog događaja održan je i regionalni sastanak partnera u projektu Zagovaranje za otvorenu vladu koji je bio posvećen planiranju i realizaciji projektih aktivnosti.\nProjekat Podizanje javne svijesti o ulozi građana/ki u NATO integracijama Crne Gore ima za cilj osnaživanje učešća lokalnog stanovništva u javnoj debati o važnosti pitanja NATO integracija. Ključna aktivnost ovog projekta se odnosi na formiranje svojevrsnog lokalnog „citizens' taskforce" (neformalno udruženje građana) koje će činiti 12 građana/ki, sa „pro and contra" NATO stavovima, zainteresovanih da budu nosioci javne kampanje koja će se biti sprovedena u tri sjeverne opštine – Berane, Bijelo Polje i Pljevlja. Projekat se realizuje u partnerstvu sa NVO „Spona" iz Berana, a finansijski je podržan od strane Američke ambasade u Podgorici.


Tanjug 24. februara 2021. 15:49\nBEOGRAD – Džez muzičarka Irena Blagojević objavila je u ponedeljak svoj treći studijski album „Pero“, kada je istovremeno izašao i novi spot za pesmu “Bolujem ja”, saopštio je njen izdavač diskografska kuća i koncertna agencija Long Play iz Beograda.\nNovih devet kompozicija predstavljaju nastavak njenog soul džez stila sa elementima pop muzike, što se moglo primetiti na njenim prethodnim albumima „Jutro bez ljubavi“ (2010) i „Blistavi grad“ (2016).\n„Uvek kada započinjem priču novog albuma iskomponujem nekoliko pesma, a onda mi se stvori celokupna ideja o albumu, u kom pravcu je razvijati, a to je obično proces od dve, tri godine”, otkriva muzičarka i dodaje: “Ovog puta odlučila sam da svaka pesma ispriča svoju priču, bez opterećenja stilom. Album ‘Pero’ je namenjen onima koji imaju sofisticiran muzički ukus, vole i slušaju muziku“.\nNovi projekat pod etiketom promoterske kuće Long Play izašao je na YouTube kanalu, digitalnim platformama, a uskoro će biti dostupan i u fizičkom formatu na CD-u.\nBlagojević je uz svoje autorske kompozicije prvi put obradila i nekoliko starih srpskih pesama, kao što je već promovisana u vidu singla i spota „Jutros mi je ruža procvetala“ kompozitora Petra Tanasijevića (1932-2016), u džez aranžmanu.\nSingl „Imam jednu želju“ specifičan je zbog njene flaute i fank stila svirke, dok je za numeru „Bolujem ja“, drugi tradicional sa albuma, rešenje bilo – bluz.\n“Pesma ‘Bolujem ja’ je svakako bluz narodne muzike, samo sam je harmonski malo modifikovala. Tako spontano mi je došla, kao retko koja pesma, i znala sam da mi za ovo treba bend koji isključivo svira bluz, a gde bih mogla naći bolju ekipu od Crnketa i Point Blanka”, otkriva džez dama.\nSpot „Bolujem ja“ snimljen je po Ireninoj viziji i uz nekoliko sugestija njenog brata umetnika i vajara Predraga Blagojevića.\nNa albumu „Pero“ Irena Blagojević je sarađivala sa profesionalcima i vrhunskim instrumentalistima.


FOTO Očajničke mjere: Demobilisani borci zaprijetili masovnim samoubistvom na Dan Republike Srpske – Balkan Breaking News\nDemobilisani borci iz Republike Srpske u Oružanim snagama BiH zapretili su masovnim samoubistvom na Dan RS, 9. januara, ukoliko im ne bude omogućeno prevremeno prenzionisanje ili vraćanje u profesionalnu vojnu službu.\nTo je naveo Branko Vuković iz Istočnog Sarajeva, u pismu koga je uputio predsedniku Narodne skupštine Srpske Nedeljku Čubriloviću i medijima.\nKako je napisao, ukoliko bivši vojnici ne budu u prilici da se približe institucijama RS u kojima bude obeležavan praznik, „ovo nedelo onda će izvršiti“ tamo gde živi Čubrilović, premijerka RS Željka Cvijanović, odnosno ispred zgrade Narodne skupštine RS, koju, zajedno sa Vladom, smatraju najodgovornijom „za nasilje i terorizam protiv sopstvenih boraca i građana“.\n“Jedan od četvorice ovih bivših boraca je 28. novembra izašao iz ustanove koja se bavi lečenjem psihičkih problema, treba da znate da će se situacija oteti kontroli. Molimo vas da ne dozvolite dalje gaženje bivših boraca” navodi se u pismu, u ime 348 bivših vojnika, od kojih neki imaju i sudske presude kojima im se garantuje penzija.\nVuković je Čubriloviću pisao i u aprilu ove godine, ali mu je tada odgovoreno da u rešavanje problema penzionisanja treba uključiti i brojne druge institucije RS i BiH.\nPodsećamo, profesionanalni vojnici u OS BiH mogu da ostanu do 35. godine života, nakon čega imaju pravo na otpremninu.\nŠamar u lice Angeli Merkel


Iranski kulturni centar od 19. do 24. aprila na Sajmu knjige u Sarajevu\nOve godine, kako je rekao danas na konferenciji za medije direktor TKD “Šahinpašić” Ajdin Šahinpašić, za učešće na Sajmu prijavilo se oko 160 izlagača iz Bosne i Hercegovine, Srbije, Hrvatske i Crne Gore, kao i kulturni centri ambasada u BiH.\nIranski kulturni centar je, kao i prethodnih godina, jedan od učesnika ovogodišnjeg Sajma knjige. Iz Iranskog kulturnog centra poručuju da će ljubitelji i poštovaoci iranske historije, umjetnosti, kulture, književnosti ove godine u boksu Centra imati priliku za sebe pronaći niz novih naslova na domaćim i stranim jezicima. Također je najavljeno i druženje sa iranskim kaligrafom koji zbog učešća Iranskog kulturnog centra na predstojećem Sajmu dolazi u Sarajevu.\nDetaljnije informacije o pojedinostima aktivnosti i programa Centra na Sajmu knjige biće uskoro dostupne.\n17:31 - 13/04/2017 / Broj : 675657 / Poka?i ra?un : 384\nVisitorsofpage : 1329639\nPageLoad : 1.6771


Završeni izbori u Moldaviji, izlaznost veća od 42 odsto - Sputnjik Srbija\nZavršeni izbori u Moldaviji, izlaznost veća od 42 odsto\n20:55 01.11.2020 Preuzmite kraći link\nU Moldaviji su završeni predsednički izbori. Biračka mesta zatvorena su u 21 čas po lokalnom vremenu (20 po srednjoevropskom). Prema podacima Centralne izborne komisije, izlaznost iznosi 42,7 odsto.\nAktuelni predsednik Moldavije Igor Dodon, koji se kandiduje za drugi mandat, istakao je dobar rad CIK-a na predsedničkim izborima i rekao da su oni bili slobodni i demokratski.\n„Kao predsednik i predsednički kandidat želim da zahvalim svim zaposlenima u vladinim agencijama – Centralnoj izbornoj komisiji, izbornim biroima. Želim da zahvalim pripadnicima bezbednosnih organa koji su obezbeđivali slobodne i demokratske izbore. Uspeli ste da organizujete glasanje na najbolji način, mada ima još par sati rada na prebrojavanju glasova“, izjavio je Dodon na brifingu.\nGlavni Dodonov protivkandidat, Maja Sandu, saopštila je nakon zatvaranja biračkih mesta da je njen štab zabeležio više od 300 pokušaja nameštanja izbora.\nKandidat stranke Akcija i solidarnost saopštila je da je postojao „organizovani prevoz birača iz Pridnjestrovlja“, kao i da su korišćeni administrativni resursi i kupovina glasova.\nOna je dodala da će prikupljeni foto i video dokazi biti predati CIK-u i policiji.\npredsednički izbori, izbori, Moldavija


BLAŽENOPOČIVŠI 4813 Sećate li se voza "KOSOVO JE SRBIJA"? Nikada nije stigao na Kosovo, a evo kako danas izgleda i KOGA PREVOZI\nBlic Da li znate u... Da li znate u kojem ste vozu? "U vozu koji ide za Jagodinu." Da li znate od čega je tačno godinu dana? "Ne znam stvarno." Da li znate kuda je pre tačno godinu dana ovaj voz išao? "Ne znam." 3 dan\nBlic Investitorima, koji su od Skupštine grada Jagodine dobili zemljište bez naknade da bi na njima gradili fabrike i zapošljavali radnike, a sa izgradnjom nisu počeli ni posle godinu-dve, oduzima se zemljište. Investitorima, koji su od Skupštine grada Jagodine dobili zemljište bez naknade da bi na njima gradili fabrike i zapošljavali radnike, a sa izgradnjom nisu počeli ni posle godinu-dve, oduzima se zemljište. 5 dan\nPOLITIKA JAGODINA - Investitorima, koji su od Skupštine grada Jagodine dobili zemljište bez naknade da bi na njima gradili fabrike i zapošljavali radnike, a sa izgradnjom nisu počeli ni posle godinu-dve, oduzima se zemljište. Reč je o firmama:... JAGODINA - Investitorima, koji su od Skupštine grada Jagodine dobili zemljište bez naknade da bi na njima gradili fabrike i zapošljavali radnike, a sa izgradnjom nisu počeli ni posle godinu-dve, oduzima se zemljište. Reč je o firmama:... 5 dan\nPOLITIKA Tiodor Rosić, pesnik, pisac bajki i bajkovitih romana, sada je profesor metodike srpskog jezika na Pedagoškom fakultetu u Jagodini. Nedavno je bio na proslavi Dana fakulteta, a to je bio povod i za jednu anegdotu koju nam je ispričao.... Tiodor Rosić, pesnik, pisac bajki i bajkovitih romana, sada je profesor metodike srpskog jezika na Pedagoškom fakultetu u Jagodini. Nedavno je bio na proslavi Dana fakulteta, a to je bio povod i za jednu anegdotu koju nam je ispričao.... 7 dan\nPraznični dani u Gerontološkom centru\nRTS U vreme praznika u Gerontološkom centru u Jagodini organizovane su dodatne aktivnosti, u prazničnom duhu. Radnookupaciona terapija pomaže starima da kvalitetnije provode svoje vreme. U vreme praznika u Gerontološkom centru u Jagodini organizovane su dodatne aktivnosti, u prazničnom duhu. Radnookupaciona terapija pomaže starima da kvalitetnije provode svoje vreme. 1 sed\nBlic Predsednik Skupštine grada Jagodine i narodni poslanik Dragan Marković čestitao je danas građanima Jagodine i Srbije Božić porukom da je potrebno da se što više rađaju deca da bi, kako je naveo, opstali. Predsednik Skupštine grada Jagodine i narodni poslanik Dragan Marković čestitao je danas građanima Jagodine i Srbije Božić porukom da je potrebno da se što više rađaju deca da bi, kako je naveo, opstali. 2 sed\nBlic Nekoliko hiljada vernika iz Jagodine i okolnih sela, prisustovalo je veceras liturgijama u Sabornoj crkvi Svetih apostola Petra i Pavla, Svetog arhangela Mihaila i Svete Petke Paraskeve u ovom gradu i ceremoniji... Nekoliko hiljada vernika iz Jagodine i okolnih sela, prisustovalo je veceras liturgijama u Sabornoj crkvi Svetih apostola Petra i Pavla, Svetog arhangela Mihaila i Svete Petke Paraskeve u ovom gradu i ceremoniji paljenja badnjaka u portama ovih crkava. 2 sed\nBlic Stefan Dimitrijević Leon (19) proslavio se učešćem u šouu "Tvoje... Stefan Dimitrijević Leon (19) proslavio se učešćem u šouu "Tvoje lice zvuči poznato", a nas je proveo kroz svoj porodični dom u Jagodini. 2 sed